# REPUBLIKA HRVATSKA

# ZAGREBAČKA ŽUPANIJA

**GRAD SAMOBOR**

**Gradsko vijeće**

KLASA: 021-05/19-01/4

URBROJ: 238-11-04-01/02-19-2

Samobor, 11.07.2019.

## ZAPISNIK

s 19. sjednice Gradskog vijeća Grada Samobora, održane 11. srpnja 2019. godine u prostorijama Gradske vijećnice Grada Samobora, Trg kralja Tomislava 5, Samobor.

**Započeto u 14.00 sati**.

**NAZOČNI VIJEĆNICI:** Miljenko Bišćan, Željko Bošković, Irena Franceković, Damir Gorišek, Maja Gračanin, Ivan Horvat, Vinko Jaklenec, Đurđica Jančikić, Irena Kapor, Ivan Kaselj, Svebor Labura, Lovro Mihelić, Andrija Noršić, Matilda Mihaela Purić, Vladimir Skendrović, Damir Skok, Miran Šoić, Ivana Šolčić, Franjo Štefanić, Luka Tomovski, Petra Vlahović, **te naknadno stigao** Željko Mataušić

**IZOČNI VIJEĆNICI**: - Franjo Bedeničić - opravdao, Davor Daničić - opravdao, - Zlatko Rešetar - opravdao

**PROČELNICA:** Valentina Horvat

**OSTALI:**

* Krešo Beljak, gradonačelnik Grada Samobora
* Sanja Horvat Iveković, zamjenica gradonačelnika Grada Samobora
* Željko Stanec, zamjenik gradonačelnika Grada Samobora
* Željko Radovanić, Juro Horvat, Marinko Džepina, Zvonko Župančić, pročelnici upravnih tijela Grada Samobora
* Davor Bošković, viši stručni suradnik za prostorno uređenje i gradnju u Upravnom odjelu za provođenje dokumenata, prostornog uređenja i gradnju
* Igor Rizmanovski, voditelj Referade za opće poslove i poslove Gradskog vijeća u Upravnom odjela za opće, pravne i tehničke poslove
* Tamara Mekinjić, unutarnja revizorica
* Petra Aralica, voditeljica Referade za odnose s javnošću i informatičke poslove u Upravnom odjelu za opće pravne i tehničke poslove
* Igor Mališ, viši referent za informatičke poslove u Upravnom odjelu za opće, pravne i tehničke poslove
* Maja Razum, administrativna tajnica u Upravnom odjelu za opće, pravne i tehničke poslove
* javnost

**Predstavnici sredstava javnog priopćavanja.**

**ZAPISNIČARKA:** Nada Gorišek

**MIRAN ŠOIĆ** – Lijepi pozdrav svima, evo danas su sa nama nazočni gradonačelnik i zamjenici gradonačelnika. Možemo krenuti s današnjom 19. sjednicom Gradskog vijeća. Da bi mogli početi raditi i donositi pravovaljane odluke moramo utvrditi nazočnost vijećnika, pa molim gosp. Rizmanovskog da prozove vijećnike na standardan način.

**IGOR RIZMANOVSKI** – Pristupamo utvrđivanju nazočnosti na sjednici prozivkom vijećnika.

**MIRAN ŠOIĆ** – Dakle, možemo konstatirati da od 25 vijećnika nazočan je 21 vijećnik, a 4 su izočna, te otvaram našu 19. sjednicu Gradskog vijeća Grada Samobora.

Prije nego utvrdimo dnevni red predlažem da verificiramo Zapisnik sa 18. sjednice održane 30.05.2019. godine. Da li ima primjedbi ili pitanja?

Ako nema, dajem na glasovanje da se isti prihvati i verificira.

Nakon provedenog glasovanja Gradsko vijeće Grada Samobora jednoglasno je (21 "za") donijelo sljedeći

**ZAKLJUČAK**

**I.**

Verificira se Zapisnik sa 18. sjednice Gradskog vijeća Grada Samobora održane 30. svibnja 2019. godine, u tekstu kao što je dan u materijalima za sjednicu.

**II.**

Tekst Zapisnika prilaže se ovom zaključku i njegov je sastavni dio.

**MIRAN ŠOIĆ** - Uz poziv za današnju sjednicu primili ste prijedlog Dnevnog reda, s time da ja kao predsjednik Gradskog vijeća sukladno članku 125. stavku 4. Poslovnika Gradskog vijeća predlažem da se dnevni red dopuni, odnosno da se u isti uvrsti pod točkom 26. Prijedlog zaključka o odobravanju sklapanja ugovora o kupoprodaji nekretnina u k.o. Samobor i k.o. Rakovica, a dosadašnja točka 26. postaje točka 27.

Da li ima još tko kakvo pitanje ili prijedlog? Ako nema, dajem na glasanje Dnevni red s ovom dopunom.

 Nakon provedenog glasovanja Gradsko vijeće Grada Samobora jednoglasno je (21 "za") usvojilo sljedeći

**DNEVNI RED**

1. Prijedlog odluke o raspodjeli rezultata Grada Samobora za 2018. godinu

1. Prijedlog izmjena i dopuna Proračuna Grada Samobora za 2019. godinu i Projekcije Proračuna Grada Samobora za 2020. i 2021. godinu
2. Prijedlog odluke o izmjenama Odluke o izvršavanju Proračuna Grada Samobora za 2019. godinu
3. Prijedlog izmjena i dopuna Programa održavanja komunalne infrastrukture u Gradu Samoboru za 2019. godinu
4. Prijedlog izmjena i dopuna Plana gradnje komunalnih vodnih građevina i Programa građenja komunalne infrastrukture u Gradu Samoboru za 2019. godinu
5. Prijedlog izmjena i dopuna Programa gospodarenja i upravljanja gradskom imovinom i usmjeravanja prostornog razvoja Grada Samobora za 2019. godinu
6. Prijedlog izmjena i dopuna Programa mjera za razvoj malog gospodarstva, poljoprivrede i turizma Grada Samobora za 2019. godinu
7. Prijedlog izmjena i dopuna Programa javnih potreba u predškolskom odgoju i obrazovanju Grada Samobora za 2019. godinu
8. Prijedlog izmjena i dopuna Programa javnih potreba u školstvu Grada Samobora za 2019. godinu
9. Prijedlog izmjena i dopuna Programa javnih potreba u kulturi Grada Samobora za 2019. godinu
10. Prijedlog izmjena i dopuna Programa javnih potreba u socijalnoj skrbi i zdravstvu Grada Samobora za 2019. godinu
11. Prijedlog izmjena i dopuna Programa javnih potreba u sportu Grada Samobora za 2019. godinu
12. Prijedlog odluke o kriterijima, mjerilima i načinu financiranja decentraliziranih funkcija Javne vatrogasne postrojbe Grada Samobora u 2019. godini
13. Prijedlog odluke o komunalnom redu
14. Prijedlog odluke o utvrđivanju lokacija u kojima je moguće prekoračiti dopuštenu razinu buke
15. Prijedlog zaključka o osnivanju prava građenja na javnom dobru na kč.br. 2286/2, kč.br. 2300 k.o. Galgovo, kč.br. 925/1, kč.br. 943/1, k.o. Drežnik u korist HŽ Infrastrukture d.o.o.
16. Prijedlog zaključka o davanju suglasnosti gradonačelniku za potpis ugovora u postupku javne nabave radova nadogradnje Osnovne škole Samobor
17. Prijedlog zaključka o razrješenju i izboru člana Odbora za hrvatske branitelje iz Domovinskog rata
18. Prijedlog zaključka o davanju suglasnosti za sklapanje Ugovora o prijenosu izgrađenih dionica obilaznice grada Samobora
19. Prijedlog zaključka o davanju prethodne suglasnosti na Opće uvjete isporuke komunalne usluge javnih tržnica na malo na području grada Samobora
20. Prijedlog zaključka o davanju prethodne suglasnosti na Opće uvjete isporuke komunalne usluge ukopa pokojnika unutar groblja na području grada Samobora
21. Prijedlog zaključka o davanju prethodne suglasnosti na Opće uvjete ugovora o korištenju javnih parkirališta s naplatom
22. Prijedlog zaključka o davanju prethodne suglasnosti na Opće uvjete premještanja vozila na površinama javne namjene
23. Prijedlog zaključka o izboru članova Upravnog vijeća ustanove Gradska knjižnica Samobor
24. Izvještaj o korištenju proračunske zalihe Proračuna Grada Samobora za svibanj 2019. godine
25. Prijedlog zaključka o odobravanju sklapanja ugovora o kupoprodaji nekretnina u k.o. Samobor i k.o. Rakovica
26. Ostale informacije.

**MIRAN ŠOIĆ** - Otvaram raspravu po našem Aktualnom satu.

Da li ima pitanja, prijedloga ili primjedaba?

 **LOVRO MIHELIĆ** - Imam jedno pitanje i dva prijedloga u ime građana grada Samobora iz Gradske četvrti Južno naselje. Prvo da postavim pitanje koje se vrti već dosta dugo. Što je s isplatom dnevnica za rad na izborima? Mnogi koji su radili postavljaju to pitanje i preko Facebooka je postavljeno to pitanje par puta, vidio sam da je jedan od odgovora taj što ljudi radi godišnjeg ne stignu to isplatiti. Koliko vidim svi u Zagrebačkoj županiji, gradovi i općine, su isplatili te dnevnice. Molio bih da mi se da jedan racionalni odgovor zašto to još nije učinjeno.

 Građani iz Gradske četvrti Južno naselje dali su dva prijedloga koja su ovdje odbijena, navodno u gradskoj upravi, pa ću sada ja pitati da li je moguće išta od ovoga ostvariti. O uređenju zelene površine uz pješačko biciklističku stazu u Ulici grada Wirgesa, ta ulica ne pruža kvalitetan prilaz, odnosno prilaz s privatne površine na javnu infrastrukturu, jer se biciklistička staza proteže uz prilaz i jednostavno nema kvalitetnog izlaza, nema ogledala, nema nekakvih znakova koji bi upozorili same bicikliste da je riječ o prilazu koji vodi na privatan posjed. Može li se postaviti neka ogledala na rasvjetne stupove koji bi omogućili ljudima koji izlaze na javnu površinu da imaju malo veću sigurnost za same bicikliste i vozače.

 Još jedan prijedlog. Postoji li mogućnost da se sama biciklistička staza prebaci na drugu stranu Ulice grada Wirgesa, gdje bi biciklisti mogli neometano prometovati, jer tamo ne postoje prilazi koji se koriste svakodnevno i učestalo. Na taj način bi se postigla veća sigurnost a i zadovoljstvo građana, a samim time bi se možda stvorila i mogućnost da se staza nastavi i dalje od semafora na raskrižju s Ulicom kralja Petra Krešimira. Dakle, ovo je prijedlog stanara Gradske četvrti Južno naselje, ono je prihvaćeno i u njihovom Izvršnom odboru, poslano je u gradsku upravu, navodno je odbijeno, ne znam zašto. Ako biste mi mogli odgovoriti na ovo pitanje i na ovaj prijedlog.

 **MIRAN ŠOIĆ** - Prvo odgovor oko biračkih odbora, ako može gosp. pročelnik.

 **ŽELJKO RADOVANIĆ** - Odgovor je na ovo pitanje da je pitanje bilo pred desetak dana postavljeno onda bih eventualno mogao reći bit će, sad ćemo ili krenuti ćemo, ali mi smo u ovom tjednu započeli tu aktivnost. Razlog zašto nismo prije bilo je uvođenje e-računa, ali i aktivnosti koje nemaju svi gradovi, a to su aktivnosti oko Državne revizije koju provodimo i koja još uvijek nije završila. Ono što je ovdje bitno, danas sam imao prilike zamijetiti da neki koji ostvaruju pravo, a koji su bili članovi biračkih odbora, nemaju uredne papire. Drugim riječima, jučer smo slali na tri adrese da računi nisu otvoreni da su računi zatvoreni, da nema OIB-a, pa je moguće da je netko od takvih poštovanih građana ili sugrađana postavio takvo pitanje. U svakom slučaju postupak je u tijeku i on će vrlo brzo okončati.

 **ŽELJKO STANEC** - Budem odgovorio Lovro na vaše pitanje, malo je bilo ono široko pa sam se trebao koncentrirati što je problematika, ali evo shvatio sam na kraju. Što se tiče same te biciklističke staze uz Ulicu grada Wirgesa i ovaj prijedlog kojeg ste iznijeli, a da je došao od strane Gradske četvrti Južno naselje, to nije točno, takav prijedlog još nije došao u Grad Samobor od Gradske četvrti Južno naselje. Tako da je to mali ispravak.

Mi smo pred dvije ili tri godine kada smo uređivali Ulicu grada Wirgesa, odnosno nogostup zajedno s biciklističkom stazom predvidjeli smo tu desnu stranu u smjeru Zagreba da bude ujedno i nogostup i biciklistička staza. Sada da li bi to premjestili na drugu stranu, evo tu je struka koja bi se mogla uključiti u to, pa sada ja taj prijedlog ne bih trebao niti davati. Zbog sigurnosti gdje bi ste stavljala ogledala na neke električne stupove, kao što ste i sami naveli, mislim da baš električni stupovi nisu primjereni za postavu ogledala, jer postoji točno sam stup na koji se postavljaju ogledala, pa mislim da to zbog same sigurnosti nije prihvatljivo. Evo, tu je struka i kada dobije pročelnik Zvonko Župančić dopis od Gradske četvrti oni će to razmotriti i vidjeti da li je taj prijedlog utemeljen.

 **LOVRO MIHELIĆ** - Ispričavam se što sam pogrešno naveo, ali meni je rečeno od stanara da su oni već uputili taj prijedlog i da je odbijen, vjerojatno su mi krivu informaciju prenijeli. Ipak molim načelni resor i gosp. pročelnika da dobro razmotri to, jer činjenica je da je problem i nema kvalitetnog prilaza na javnu infrastrukturu.

 **MIRAN ŠOIĆ** - Da li se još netko javlja?

 **MATILDA MIHAELA PURIĆ** - Imam pitanje za gosp. Šoića, vezano na odgovor koji sam dobila, a radi se o igralištu u Langovoj. U odgovoru je objašnjeno da Gradska četvrt Giznik - Anindol predlaže da se na tom prostoru, u Langovoj ulici, traži investitor kako bi se izgradila stambeno-poslovna zgrada. E sada, voljela bih da mi vi objasnite zašto mislite da bi to bilo dobro? Da li ne bi ipak bilo bolje da Grad Samobor sam napravi nešto za svoje građane, npr. igralište ili možda jednog dana knjižnicu, nebitno. Znači to je pitanje namijenjeno vama s obzirom da ste vi predstavnik Gradske četvrti Giznik - Anindol.

 Htjela sam vas samo pitati, kod firme Somek, ono raskrižje, da li postoji mogućnost nekog semafora ili možda uspornika? S obzirom da se tamo često događaju sitnije nesreće.

 Predložila bih da se na jednom dijelu Trga, posebice Kleščićevom ulicom, napravi neka regulacija, kako biciklisti ne bi jurili nego da siđu s bicikla i da ga guraju, s obzirom da vikendom ima jako, jako puno prolaznika i male djece, a to isto vrijedi i za aute. S obzirom da često, često Kleščićevom prolaze auti, to nije dostava, to nisu niti stanari, ali auti prolaze.

 **MIRAN ŠOIĆ** - Na prvo pitanje ja odgovaram. Ne znam od kuda ti ta ideja da mi predlažemo nekakvu izgradnju kuća ili ovoga. Mi smo samo dali prijedlog da se pretvori iz društvene u mješovitu namjenu, a što će biti u javnoj raspravi i na koji način će se stanovnici Gradske četvrti Giznik - Anindol o tome izjasniti bit će organizirano kada bude prijedlog GUP-a gotov. Stoga ne znam tko je to rekao da je gotov, jer ja znam što sam napisao. Tvrdim, a sada se i snima, da je predloženo da se promijeni namjena iz društvene u mješovitu da se vidi što se može raditi, a građani će u raspravi kada će biti izmjene i dopune GUP-a gotove, a to smo donijeli na ovom Vijeću onda ćemo ići u javnu raspravu i vidjeti što i zapravo kako napraviti.

 **ŽELJKO STANEC** - Što se tiče samog križanja kod Someka, odnosno Klokočevec - Ulica grada Wirgesa mi smo prije, a i gradonačelnik je bio gore na tribini, bili smo zajedno, kada je još cesta bila u nadležnosti Grada Samobora cca 2012. godine, nemojte me držati točno za riječ, htjeli smo semafor koji je bio izvađen na križanju Mirnovečke - Svetonedjeljske gore postaviti, ali je međuvremenu ta cesta prešla u nadležnost Hrvatskih cesta. Oni nam nisu udovoljili zahtjevima za postavu tog semafora, bez obzira na to sve bio je jedan nesretan slučaj, jedna djevojčica koja je stradala prilikom odlaska u školu i onda smo kod samog onog prijelaza kod ugostiteljskog objekta Šumica iscrtali zebru i postavili svjetleću signalizaciju i znak obilježen pješački prijelaz. Tako da od ovog križanja, na žalost, za sada dok neće ići kompletna rekonstrukcija Betonke od malograničnog prijelaza pa do ulaska u Samobor ne možemo o tome raspravljati, već ćemo dati neku inicijativu da se to uvrsti u projekt kompletne rekonstrukcije te ceste.

 Što se tiče Kleščićeve ona je predviđena za drugu godinu za rekonstrukciju s novom regulacijom.

 **IRENA FRANCEKOVIĆ** - Prvo bih se zahvalila na dobivenim pismenim odgovorima koje sam tražila na prošlom Vijeću. Jedino bih molila gosp. Župančića, tražila sam da mi se dostavi detaljan plan s datumima i mjestima obnova cesta i ulica, a vi ste mi dostavili plan u kojem nema datuma niti rokova u kojima će to biti napravljeno, a to mi je bila intencija da saznam pa ako mi možete to pismeno malo još dopuniti.

 Imam jedno pitanje za koje tražim da mi se pismeno očituju nadležne službe. Naime stanovnici Mjesnog odbora Mala Rakovica koji žive uz Gmajnu su mi se obratili s pitanjem što se događa na prostoru kojeg je Grad uredio i prodaje to kao gradilišta. Naime, tamo je izgleda počela ne obiteljska izgradnja što je bila, po meni, intencija namjene tog zemljišta nego višestambena izgradnja. Molila bih vas da mi pismenim putem odgovorite na pitanja: tko su investitori, što je dozvoljeno GUP-om i Urbanističkim planom, za što su izdane građevinske dozvole i tko ih je potpisao? To je što se tiče pitanja.

 Imam jedan prijedlog. S obzirom da smo mi prvi grad poslije granice s EU bilo bi možda primjereno da malo preuzmemo nešto od ponašanja naših susjeda iz Slovenije. Naime, u gradovima koje se može posjetiti u blizini (Krško, Brežice, Celje) postoje isto parkirališne zone po gradovima u kojima se prvi sat ili dva sata parkiranje ne naplaćuje, tek se naplaćuje po svakom sljedećem parkiranom satu i parkirališta se uglavnom naplaćuju do četiri sata poslije popodne dok traje radno vrijeme nekih službi zbog koji ljudi eventualno borave u centrima, a ostali dio dana i vikendom je slobodan dolazak turista i svih onih od kojih ne očekujemo da plati parkiralište ako posjećuje naš grad. Molim da se eventualno razmisli o takvoj nekakvoj promjeni plana naplate parkirališta u gradu Samoboru.

 **DAMIR SKOK** - Evo, ja ću možda malo neuobičajeno na aktualnom satu pohvaliti rad gradske uprave, odnosno pohvalio bih otvaranje i radove koji su izvedeni na bazenu na Vugrinščaku, sa željom i nadom da se rekonstrukcija objekta i ove druge planirane stvari naprave možda i ranije početkom iduće godine.

 **VLADIMIR SKENDROVIĆ** - Imam jedno pitanje i jedan prijedlog. Pitanje se odnosi, na prošloj sjednici Gradskog vijeća izostavljena je točka dnevnog reda, a radi se o Izvješću o radu Samoborskog muzeja za 2018. godinu. S obzirom da je proteklo dosta vremena i da je rađena dubinska analiza već bi se bila napravila. Onaj dopis koji je naveden kao razlog da se pročešljaju stvari se odnosi u najvećem dijelu na 2019. godinu, pa ne vidim razloga da danas nismo dobili to Izvješće. Ako ćemo ga dobiti u devetom, desetom ili jedanaestom mjesecu onda ga hajdemo spojiti u 2020., pa ćemo sva izvješća odjedanput za čitav mandat i riješili smo problematiku. To je pitanje.

 Prijedlog, nekoliko puta sam tu pokušao apelirati da se temeljem rekonstrukcije koja je izvedena u prometu da se u probni rad barem pusti da se izbaci ovaj semafor kod Pivnice i Suda, jer smatram da bi prometnim znakovljem bilo omogućeno brži protok i normalno prometovanje, a sada su se posebno stekli uvjeti za to s obzirom da nema više škole i imamo mjesec i pol slobodnog perioda, pa bi bilo dobro da sada pokušamo pustiti to u probni rad, barem dva tjedna, u dogovoru i s Policijskom postajom Samobor. Mislim da znakovi sve rješavaju, svi koji su išli u autoškolu i koji su osposobljeni za rukovanje motornim vozilima moraju znakove poštivati, tako da ne vidim uopće problema da se to pusti u probni radi i ubrza protok.

 **VALENTINA HORVAT** - Referirat ću se na ovaj drugi dio izrečenog pitanja, vezano za Izvješće Samoborskog muzeja, a to je što se gosp. Skendrović referirao na postupak unutarnje revizije kojim je bila obuhvaćena naša ustanova, Samoborski muzej. Ja sam ispred Grada Samobora, odnosno odlukom gradonačelnika imenovana kao osoba za nepravilnosti kojoj se nepravilnosti prijavljuju i dalje vodi postupak za isto. Moram priznati da sam prije dva dana zaprimila od naše unutarnje revizorice prijave na određene nepravilnosti i iste će sutra biti dostavljene nadležnim institucijama, koje će po istima reagirati. Evo, to bi bilo vezano za sam postupak nepravilnosti.

 **MIRAN ŠOIĆ** - Ima li još pitanja?

 **SVEBOR LABURA** - Htio sam samo pitati u svezi predstavke građana za promjenu članaka 35. i 38. komunalnih propisa koji reguliraju da ugostiteljski objekti na trgu koji nemaju izravan kontakt sa samom terasom, a imaju terasu, u ovom slučaju se radi o Noiru, da se ta odluka promjeni. S obzirom da smo svjedoci da svakodnevno konobari po petsto ili tisuću puta idu gore-dolje na toj lokaciji i dogodit će se nesreća prije ili kasnije. Znamo kako je to promijenjeno, nećemo sada ulaziti u to, i da je potpisan aneks istog dana kada je došlo do te prenamjene. To je prva stvar.

 Druga stvar, htio bih da mi se dostavi točna kvadratura zakupa svih objekata, terasa na Trgu i da vidimo da li se svi lokali drže kvadrature na tom Trgu. Opet ću se referirati na Noir koji je tu definitivno s četiri, pet dodatnih stolova, dva dodatna suncobrana, pa se uskoro neće niti vidjeti Gradska vijećnica od njihovih stolova. Da li se može promijeniti članak 38. koji točno regulira izgled samih suncobrana, to donekle jesmo iznivelirali. Opet se referiram na Noir koji definitivno ima stolove koji nemaju blage veze sa zdravim razumom i nagrđuju cijeli Trg. S obzirom da se radi o zaštićenoj gradskoj jezgri, čak bi i zakupitelj Mlinar morao dati dozvolu, a znamo da nije dao dozvolu, da mu terasa dođe do prednje strane. Znači, bitno mi je samo da vidimo kvadraturu, da utvrdimo koja je.

 Drugo pitanje, zadnji puta se gradonačelnik malo sprdao u vezi stupića uz Župni dvor i uz groblje. Znači, želim dobiti od Grada iz kojeg razloga Grad ne postavlja stupiće i s time ograničava naše sugrađane u parkiranju u svim smjerovima i kršenju svih mogućih prometnih propisa, bez obzira na naše načelne dogovore da to tako ne bude. Znači radi se o čistoj prometnoj sigurnosti. Zanima me, u kojoj je fazi Grad došao s parkingom na ZET-u, a u svezi rasprave gradonačelnikove s kolegom Skokom, gdje je kolega Skok obećao da će kod gradonačelnika Bandića urgirati što se tiče parkinga. Znači, zanima me u kojoj je fazi Grad što se tiče dogovora u svezi tog parkinga?

 **MIRAN ŠOIĆ** - Pod točkom 14. imamo raspravu o Odluci o komunalnom redu, pa ćemo onda o tome raspravljati ovo što si predložio.

 Što se tiče stupića nisam shvatio da li je zabranjeno ili ne.

 **Vijećnik Svebor Labura priča bez uključenog mikrofona pa se to ne unosi u zapisnik.**

 **MIRAN ŠOIĆ** - Gospodine, molim vas uključite mikrofon.

 **SVEBOR LABURA** - Znači, radi se o potezu od Župnog dvora, odnosno od završetka mosta, do skretanja prema Martonu i na poziciji groblja, Ulica Lešće, Ulica Franza Liszta i kompletan nogostup uz groblje.

 **ŽELJKO STANEC** - Prije svega moram gosp. Damiru Skoku zahvaliti na ovim pohvalama za bazen Vugrinščak, hvala u ime gradske uprave što dobre projekte podržavate.

 Što se tiče ovog između ZET-a i Grada Samobora to stvarno nismo od onoga zadnjeg puta, kada je gosp. Skok dao neki prijedlog, razgovarali, već je na tome ostalo.

 Što se tiče ove prometne regulacije, odnosno prelaska ugostiteljskog objekta na korištenje, odnosno što koristi terasu na Trgu kralja Tomislava, tu odluku smo donijeli 2015. ili 2016., da taj ugostiteljski objekt može imati zakup na Trgu. Grad ima iz tog dijela određeni prihod od zakupa. Privatni investitor je na temelju toga uložio određena sredstva u opremanje tog objekta i mi smo dali zakup te terase. Sada da li je to opasno ili nije opasno o tome se da stvarno razgovarati, razno razna mogu biti stajališta. Evo, mogu se isto složiti s vama da je to relativno opasno, ali je pješački prijelaz tu. Ima više takvih slučajeva, nije Samobor izuzetak, ima daleko više slučajeva po okolnim gradovima, tu može imati svako neki svoj stav, tu se može govoriti i protiv i za.

 Mi u zadnje vrijeme već intenzivno raspravljamo i dogovaramo o tom nekom vizualu tog Trga i da je ovo jednostavno nedopustivo na Trgu, da su stolice različitih boja. Nadam se stvarno da u skoro vrijeme to bude riješeno. Sama kvadratura zakupa terasa to je u nadležnosti Komunalnog redarstva, a koliko je meni poznato da to oni redovito kontroliraju, da li se poklapa zakupljena površina sa stvarnom korištenom površinom, a dvadeset posto imaju dozvoljeno više vikendom, tako stoji u ugovoru.

 **KREŠO BELJAK** - Nisam se mislio javljati, ali evo moram se i ja osvrnuti na ovo što je rekao gosp. Skok i zahvaliti mu se u svoj osobno ime. Isto tako poručiti svima onima koji se smiju cijelo vrijeme da je to način kako se normalni ljudi ponašaju, bez obzira u kojoj stranci bili, bez obzira kojoj političkoj opciji pripadali, da je to jedan normalan način komuniciranja. Ja se na vašem mjestu ne bih smijao jel vam se može lako dogoditi sutra da vam gosp. Skok sutra bude nametnut kao gradonačelnički kandidat, što bih ja doista volio, on je, možda sam subjektivan jel ga znam cijeli život, osoba kojoj bih ja u svakom slučaju pomogao da dođe na bilo koju funkciju i gdje bi sigurno zajednički radili ovako ili onako, s vama to na žalost koji se smijete nije moguće. Tako da ne moramo se mi slagati i možda ove riječi su vama bile smiješne, ja mislim da nisu bile smiješne, ja mogu iskoristiti priliku i zahvaliti gosp. Skoku što je svojim određenim vezama i aktivnostima isto tako pomogao u nekim stvarima u ovom gradu i to samo zato jer me nije tražio od toga nikakvu političku promociju. To se tako radi otprilike. Što se tiče suradnje buduće na ovaj ili onaj način to vam je tako. Još jedna stvar vama koji se smijete, znam da je gosp. Lakić kandidat za budućeg predsjednika vaše stranke, ja to znam, ali nije red da on sjedi na mjestu gradskog vijećnika sada dok još to nije izabran. Molio bih predsjednika Gradskog vijeća da upozori, ja navijam za Lakića, to je jasna stvar, on je moj prijatelj, nitko sretniji od mene ako gosp. Lakić postane predsjednik Samoborskog HDZ-a, tim više što će gosp. Skendrović vjerojatno doći kod nas na moj poziv, evo reagirao je na način da je dao ostavku. Ja to pozdravljam, radi se o vrlo kvalitetnom čovjeku i imamo za njega određena mjesta u stranci, već smo mi razgovarali u našim stranačkim tijelima i čekamo ga. I sa gosp. Lakićem će se isto tako dati lijepo razgovarati, mi smo prijatelji bez obzira što se neki puta ne slažemo, čovjek mene nazove u pola noći ja se javim. Jel tako Joja? Javim se, tako da su to normalni ljudi, a vi se samo smijte, niste u redu.

 **DAMIR SKOK** - Poštovani gradonačelniče; Krešo, hvala na lijepim riječima, stvarnom mislim da u nekakvom dosadašnjem našem političkom radu da stvarno nije smijeh potreban, jer mislim da se ne trebamo igrati visoke i najviše politike i pretakati neke stvari na razinu Samobora koji je naš grad i kojega svi volimo. Sve ono što je pozitivno treba, po meni, istaknuti, a isto tako nešto što može biti bolje treba doći s konstruktivnim prijedlogom. Ono što bih htio samo odgovoriti kolegi Laburi, u vezi ZET-ove garaže ali i jednih drugih odnosa Grada Samobora i Grada Zagreba, a tu govorimo o Rakov Potoku i o onoj ulici, da sam obavio s pročelnicom Gradskog ureda za mjesnu samoupravu gđom Renatom Šimon nekoliko razgovora, a isto tako i s direktoricom ZET-a, gđom Žgelom. Mislim da uz tu neku pripremu i razgovore koje sam ja imao bih htio moderirati jedan sastanak između resornih pročelnika gradskih ureda u Zagrebu i Samoboru i vjerujem da bismo mogli doći do nekakvih bržih rješenja. Ako mi dozvoljavate budem to kontaktirao s nadležnim pročelnicima i u Gradu Samoboru i u Gradu Zagrebu da se takav sastanak organizira, jer ćemo biti operativniji nakon toga.

 **IVAN KASELJ** - Drago mi je da vidim da je na pomolu nekakav dogovor kada se međusobno ovako gradonačelnik i gosp. Skok hvale, pa se nama nešto spočitava da se smijemo, naravno da je to smiješno. U ovom gradu nije ništa za pohvaliti, pa tako ajde jedan projekt koji je skorom propao sto puta pa smo ga sada malo spasili i sada bi to trebali svi hvaliti. Gosp. Lakić sjedi tu, ne znam zašto sjedi tu, trebao bi sjesti tamo, ali nismo ga mi iz HDZ-a tu stavili da sjedi, valjda mu je drugdje bilo zauzeto. Drugo tko će o čemu, gradonačelnik nama govori kako se treba ponašati a tu tako vrijeđa kad god se pojavi, rijetko se pojavi, ali kada se pojavi tako vrijeđa da tako o tom finom ponašanju neću uopće dalje komentirati jer to već svi znamo kako to izgleda. Evo, toliko.

 **KREŠO BELJAK** - Gosp. Kaselj, ako vam u ovom gradu ništa ne odgovara zašto živite tu? Tko vas zadržava tu? Ja tu živim cijeli život i ovo je osobna uvreda za mene. Nemojte se ljutiti nitko vas ne drži tu na silu, možete se odseliti gdje god hoćete, danas imate osobnu kartu možete u Njemačku, Irsku, gdje god hoćete. Ako tu ništa ne valja ja doista ne znam što vi onda živite tu, što ste se doselili uopće tu.

 **Vijećnik gosp. Ivan Kaselj priča bez uključenog mikrofona pa se to ne unosi u zapisnik.**

 **MIRAN ŠOIĆ** - Da li se još netko javlja?

 **SVEBOR LABURA** - Dakle iz svakog mogućeg nivoa, da bez obzira tko je u ovom gradu rođen, došao ili još nije došao, svatko ima pravo živjeti gdje god želi i nitko ne može drugom čovjeku govoriti na način kao što se vi obraćate gosp. Kaselju, na način da on ako mu se ovdje ne sviđa može otići, inače bi svi ljudi sa svih mjesta otišli, ne ljudi ostaju da bi promijenili ovakve kao što ste vi, koji prodaje ovdje svima pamet. Uopće nije bitno kada sam ja došao, ja nisam s vama na ti. Prema tome sa mnom tako ne možete razgovarati, ja čuvao ovce nisam.

 **Gradonačelnik gosp. Krešo Beljak priča bez uključenog mikrofona pa se to ne unosi u zapisnik.**

 **MIRAN ŠOIĆ** - Hajde polagano samo, idemo se vratiti na naše teme.

**Vijećnik Svebor Labura priča bez uključenog mikrofona pa se isto ne unosi u zapisnik.**

**MIRAN ŠOIĆ** - Ja sam sve čuo, ali ako ništa ne valja isto se slažem s time. Što predlažemo? Pazi, ništa ne valja, ništa ne predlažemo.

**Vijećnik Svebor Labura priča bez uključenog mikrofona pa se isto ne unosi u zapisnik.**

**MIRAN ŠOIĆ** - Gosp. Labura, dajte uključite mikrofon.

**Vijećnik Svebor Labura priča bez uključenog mikrofona pa se isto ne unosi u zapisnik.**

**MIRAN ŠOIĆ** - Idemo dalje. Da li ima još pitanja, prijedloga, informacija?

Ako nema zaključujem aktualni sat, zahvaljujemo na diskusijama, prijedlozima, primjedbama i krećemo na naš Dnevni red.

**Predsjednik Gradskog vijeća Grada Samobora zaključuje Aktualni sat, te se prelazi na rad po usvojenom Dnevnom redu.**

**AD1.)**

**MIRAN ŠOIĆ** - Prelazimo na prvu točku dnevnog reda - Prijedlog odluke o raspodjeli rezultata Grada Samobora za 2018. godinu.

Molim gosp. Željka Radovanića, pročelnika Upravnog odjela za financije da da uvodno obrazloženje.

**ŽELJKO RADOVANIĆ** - Daje uvodno obrazloženje po točki dnevnog reda, a koje su vijećnici dobili u materijalima za sjednicu.

**MIRAN ŠOIĆ** - Raspravu po navedenoj točki dnevnog reda proveo je:

* Odbor za društvene djelatnosti i brigu za mladež
* Odbor za hrvatske branitelje iz Domovinskog rata
* Odbor za socijalnu skrb i zdravstvo
* Odbor za komunalne djelatnosti
* Odbor za gospodarstvo, poduzetništvo, obrtništvo i ulaganja
* Odbor za poljoprivredu i šumarstvo
* Odbor za turizam i ugostiteljstvo
* Odbor za zaštitu okoliša i prostorno uređenje
* Odbor za financije i proračun i
* Odbor za statutarno - pravna pitanja

te su donijela zaključak o prihvaćanju navedene točke dnevnog reda.

Otvaram raspravu.

**Predsjednik Gradskog vijeća konstatira da je stigao vijećnik gosp. Željko Mataušić, te su sada nazočna 22 vijećnika.**

**MIRAN ŠOIĆ** - Budući da se nitko ne javlja za raspravu zaključujem raspravu i dajem na glasovanje Prijedlog odluke o raspodjeli rezultata Grada Samobora za 2018. godinu.

Nakon provedenog glasovanja Gradsko vijeće Grada Samobora većinom glasova (17 "za" i 5 "protiv") donijelo sljedeću

**ODLUKU**

o raspodjeli rezultata Grada Samobora za 2018. godinu u tekstu kao što je dan u materijalima za sjednicu.

 Tekst Odluke prilaže se ovom zapisniku i njegov je sastavni dio.

**AD2.)**

**MIRAN ŠOIĆ** - Prelazimo na drugu točku dnevnog reda - Prijedlog izmjena i dopuna Proračuna Grada Samobora za 2019. godinu i Projekcije Proračuna Grada Samobora za 2020. i 2021. godinu.

Molim gosp. Željka Radovanića, pročelnika da da uvodno obrazloženje.

**ŽELJKO RADOVANIĆ** - Daje uvodno obrazloženje po točki dnevnog reda, a koje su vijećnici dobili u materijalima za sjednicu.

**MIRAN ŠOIĆ** - Raspravu po navedenoj točki dnevnog reda proveo je:

* Odbor za društvene djelatnosti i brigu za mladež
* Odbor za hrvatske branitelje iz Domovinskog rata
* Odbor za socijalnu skrb i zdravstvo
* Odbor za komunalne djelatnosti
* Odbor za gospodarstvo, poduzetništvo, obrtništvo i ulaganja
* Odbor za poljoprivredu i šumarstvo
* Odbor za turizam i ugostiteljstvo
* Odbor za zaštitu okoliša i prostorno uređenje
* Odbor za financije i proračun i
* Odbor za statutarno - pravna pitanja

te su donijela zaključak o prihvaćanju navedene točke dnevnog reda.

Otvaram raspravu.

 Ima li pitanja?

 **VLADIMIR SKENDROVIĆ** - Evo, ja ću krenuti od prošle sjednice kada je zamjenica pročelnika smatrala da je pogrešno s moje strane navedeno, ja smatram da je pogrešno interpretirano. Naimi, imali smo i na ovom odboru međustranačku priliku razmijeniti stajališta, i slažem se s pročelnikom da je metodologija koja je zadana takva da postoje uzusi po kojima se izvješća trebaju predati, ona su takva iznesena, međutim, postoji druga stvar gdje mi dobivamo recimo u članku jedan imate jednu sliku, članak dva druga, članak pet treća slika. Konstatirali smo da čak i novo zaposleni imaju u referadi problema dok pohvataju sve te detalje i da se treba jako truditi da oni mogu protumačiti. Ja sam ponudio jednogodišnju isplatu svih vijećničkih naknada, po ovom Gradskom vijeću, da bih potkrijepio moju tvrdnju ako mi pet ovdje prisutnih sada protumači ovaj rebalans, onako kako bi mi ga mogao protumačiti pročelnik, ja preuzimam obvezu. Neka se javi pet ovdje koji će mi ga protumačiti, da bude meni laiku nepismenom jasno. To je broj jedan.

 Imam vremena, ne trebate me gledati, govorim ispred Kluba vijećnika, još uvijek sam predsjednik Kluba vijećnika, deset minuta imam pravo. Možda me sutra smjene, nema veze.

 Sada ću se osvrnuti na rebalans, rebalans znači usvajanje praktično novog proračuna. Mi danas donosimo novi proračun koji je važeći, nove brojke za ovu godinu. Meni je drago da mogu potvrditi ono protiv čega su većinom svi, da će se kupiti dva nova vozila, da će se oni koji imaju potrebe voziti u njima, voziti u sigurnim autima, zato me to veseli za razliku od onih kada se u Saboru kupe novi auti idu drvljem i kamenjem po tome, mene ovdje veseli nabava novih automobila i dabogda ih imali još više, jer to znači da dobro poslujemo.

Sada ću se osvrnuti na stvari koje smatram da su nerealne. Imamo tu povećanja koja jako bodu u oči a zapravo ničim nisu podastrta u proteklom periodu. Tako konkretno povećavamo mjesnim odborima za cca petsto četrdeset tisuća kuna pozicije za ceste i održavanje objekata. Održavanje objekata mi je razumljivo, oni svake godine stradaju radi vremenskih uvjeta itd., međutim ceste mi nisu bitne u toj poziciji jer ih imamo u programu 6025 - povećanje za osamnaest milijuna i sedamsto šest tisuća, a te iste ceste mislim da je nemoralno reći da nismo uštedjeli na zimskoj službi i održavanju zimskog perioda s obzirom da smo imali četiri snježna dana protekle zime i planirana sredstva bi trebala biti itekako dostatna za sitne sanacije po mjesnim odborima koje su u ovom dijelu vjerojatno planirane, dok za izvanredno održavanje nerazvrstanih cesta u visini dva milijuna osamsto tisuća, pa ceste općenito i kroz prometnu infrastrukturu vidimo značajna povećanja. Dinamika, moramo računati da smo ušli debelo u drugi dio godine, pogotovo sezone gradnje, je u totalnom kolapsu. Mi trenutno pratimo od većih objekata denivelaciju gdje je bila pruga, od većih zahvata najavljenih još prošle godine, pa ćemo ove godine Ulica Dobriše Cesarića, budimo realni ne vidim ništa. Sezona godišnjih odmora je kada će i te firme, izvođači radova, isto smanjiti intenzitet radi omogućavanja i svojim djelatnicima da koriste svoje zakonsko pravo kao i svi mi ostali pa ćemo začas doći u jesen, a onda će nas prve kiše baciti toliko unatrag da ćemo reći da na žalost radi odrona, ovoga ili onoga, moramo zaustaviti i proći će godina, neće nitko trepnuti, od planirane izgradnje će biti vrlo malo, a mi ćemo sve to staviti na stranu toga da su vremenski uvjeti bili, nama je trideset pet prevruće, dvadeset pet nam je prehladno, kiša jedan dan pada odmah nas zaustavi dva tjedna. Stoga ne vidim razloga za ovim silnim povećanjima kroz rebalans upravo s te pozicije koju vidim tu u ovim planiranim aktivnostima ne znam kada bi se to trebalo sve izvesti i koja je količina radova zapravo i predviđena. Ne bih sada išao na svaki detalj, mislim da nema niti potrebe za tim. Generalno ovo podržati ne mogu, jer smatram da je nerealno, da nije u skladu s bilo kojim dijelom sredstava koja su nam bila raspoloživa i koja smo trebali kvalitetnije preraspodijeliti.

**MIRAN ŠOIĆ** - Da li se još netko javlja? Ako nema, zaključujem raspravu i dajem na glasovanje Prijedlog izmjena i dopuna Proračuna Grada Samobora za 2019. godinu i projekcije Proračuna Grada Samobora za 2020. i 2021. godinu.

Nakon provedenog glasovanja Gradsko vijeće Grada Samobora većinom glasova (16 "za" i 5 "protiv") donijelo sljedeće

**IZMJENE I DOPUNE PRORAČUNA**

 Grada Samobora za 2019. godinu i projekcije Proračuna Grada Samobora za 2020. i 2021. godinu u tekstu kao što je dan u materijalima za sjednicu.

 Tekst Izmjene i dopune Proračuna prilaže se ovom zapisniku i njegov je sastavni dio.

**AD3.)**

**MIRAN ŠOIĆ** - Prelazimo na treću točku dnevnog reda - Prijedlog odluke o izmjenama Odluke o izvršavanju Proračuna Grada Samobora za 2019. godinu.

Molim gosp. Željka Radovanića, pročelnika da da uvodno obrazloženje.

**ŽELJKO RADOVANIĆ** - Daje uvodno obrazloženje po točki dnevnog reda, a koje su vijećnici dobili u materijalima za sjednicu.

**MIRAN ŠOIĆ** - Raspravu po navedenoj točki dnevnog reda proveo je:

* Odbor za društvene djelatnosti i brigu za mladež
* Odbor za hrvatske branitelje iz Domovinskog rata
* Odbor za socijalnu skrb i zdravstvo
* Odbor za komunalne djelatnosti
* Odbor za gospodarstvo, poduzetništvo, obrtništvo i ulaganja
* Odbor za poljoprivredu i šumarstvo
* Odbor za turizam i ugostiteljstvo
* Odbor za zaštitu okoliša i prostorno uređenje
* Odbor za financije i proračun i
* Odbor za statutarno - pravna pitanja

te su donijela zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog odluke o izmjenama Odluke o izvršavanju Proračuna Grada Samobora za 2019. godinu.

Nakon provedenog glasovanja Gradsko vijeće Grada Samobora većinom glasova (18 "za" i 4 "protiv") donijelo sljedeću

**ODLUKU**

o izvršavanju Proračuna Grada Samobora za 2019. godinu u tekstu kao što je dan u materijalima za sjednicu.

 Tekst Odluke prilaže se ovom zapisniku i njegov je sastavni dio.

**AD4.)**

**MIRAN ŠOIĆ** - Prelazimo na četvrtu točku dnevnog reda - Prijedlog izmjena i dopuna Programa održavanja komunalne infrastrukture u Gradu Samoboru za 2019. godinu.

Molim gosp. Zvonka Župančića, pročelnika Upravnog odjela za komunalne djelatnosti da da kratko obrazloženje.

 **ZVONKO ŽUPANČIĆ** - Daje uvodno obrazloženje po točki dnevnog reda, a koje su vijećnici dobili u materijalima za sjednicu.

**MIRAN ŠOIĆ** - Raspravu po navedenoj točki dnevnog reda provela su sljedeća radna tijela:

* Odbor za komunalne djelatnosti
* Odbor za financije i proračun i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

 Ima li pitanja?

 **VLADIMIR SKENDROVIĆ** - Opet ću ovdje ponoviti pitanje. Dakle, Ulica Dobriše Cesarića je bila planirana u prošloj godini, prebačeno je radi nedostatka sredstava i prioriteta ulica Gajeve i Šmidhenove, a ne vidim je niti u ovom programu. Jel to znači da se od te ulice odustalo ili?

 **ZVONKO ŽUPANČIĆ** - Moram reći da sam to pitanje i očekivao. Jasno je da smo ga imali u prethodnom razdoblju ali kako obim radova na rekonstrukciji Ulice Dobriše Cesarića iziskuje ulaganje između barem četiri milijuna kuna mi to zaista nismo mogli u ovom proračunskom razdoblju predvidjeti, tim više ovo sadašnje povećanje došlo je na osnovu spoznaja rezultata poslovanja u zadnjih mjesec dana.

 **IRENA FRANCEKOVIĆ** - Ponovno bih se osvrnula na onaj izvještaj koji sam dobila, koji nije potpun i na pitanja ljudi koji su sudjelovali u našim lokalnim akcijama. Znači ništa se nije dogodilo u Mjesnom odboru Gradna, niti po pitanju stajališta za autobus, niti po pitanju nogostupa, to je u nekakvom planu za koji ne znamo kada će biti izvršen. U Petkovom Bregu se započelo s radovima prije godinu ili dvije i dalje se isto ništa ne događa. Postavljeno je pitanje kada će se popravljati ceste između Samobora i Galgova. Mislim da ovdje prisutni gradonačelnik i dogradonačelnik se svaki dan voze barem djelom te ceste pa bi bio red da se cesta završi skroz gore do Galgova, jer onaj tamo dio Dugave je počeo opet kliziti, tamo je vjerojatno rak rana to klizište.

 Imam pitanje u vezi popravaka ceste u gradu. Neki dan sam tamo prolazila kod Griča, to je meni blizu, kocke se više ne obnavljaju nego se na mjestu, pet-šest kocki postavlja beton ili asfalt. Zanima me, da li ćemo se odlučiti to preasfaltirati u cijelosti ili će se ponovno vratiti kocke?

 **ZVONKO ŽUPANČIĆ** - Mogu odgovoriti na pitanja uvažene vijećnice gđe Franceković. Za Gradnu smo zadali Komunalcu izvedbu autobusnog stajališta i pripadnih perona, odnosno pješačkih staza u tom dijelu, a to je u centru Gradne. Vjerojatno već imate informaciju da imamo isprojektiranu pješačku biciklističku stazu od Gradne do Ulice Nikole Šubića Zrinskog, to je dužina nekih cca tisuću metara. Rok, zadano je Komunalcu zavisno od dinamike izvođenja svih radova koji su mu povjereni, sada ne mogu precizirati jel se radi o tome da smo imali nekih intervencija koje su bile prioritetne obzirom na vremenske nepogode to se oduži, a ima vjerojatno i tehnički uvjetovanih problema obzirom na ograničeni broj radne snage i ostalih kapaciteta.

 Petkov Breg imamo planirano u jesen da se nastavi s proširenjem ceste, odnosno izvedbom oborinske odvodnje iz smjera državne ceste prema centru naselja, a to će ići u devetom mjesecu.

 Galgovo, to je daleko složeniji zahvat s obzirom da se radi o području koje već gotovo četrdesetak godina je evidentirano kao aktivno klizište. Moram vam reći da je sada pri kraju izrada projekta, to je nekih četiristo metara od centra Galgova do groblja Sveti Martin. Iza toga idemo na projektiranje od tog križanja prema Molvicama. E sada, isto imamo svoje limite obzirom i na sredstva za projektiranje s obzirom da se tu radi o klizištu pa je samo projektiranje znatno skuplje.

 Grič, nije namjera da se mijenja kolnički zasun**,** nego obzirom na dinamiku prometa Komunalac je pribjegao rješenju tako, jer kocke moraju imati određeni period od tri do sedam dana da očvrsnu i da ne dođe do ponovnog iskakanja. To je sada privremeno zatvoreno s betonom tako da se ne ugrozi sigurnost.

 **DAMIR SKOK** - Imam jedno pitanje. Znam da ove godine nije ušla u plan Ulica u Svetoj Heleni za asfaltiranje, kod najstarije kapelice, između Betonke i Bana Jelačića. Vrlo često dobivam upite jer živim blizu, a znam da vjerojatno sada kreću određena planiranja za iduću godinu, pa apeliram ipak je to dio šireg centra grada, popriličan broj stanovnika je tamo. Onaj izlaz na Betonku i Bana Jelačića se konstantno s makadama iznosi šljunak, pa mislim da bi bilo u ovom trenutku u ovoj godini iznimno bitno da se tamo neki normalni uvjeti za život stvore.

 **MIRAN ŠOIĆ** - Da li se još netko javlja? Ako nema pitanja i prijedloga zaključujem raspravu i dajem na glasovanje Prijedlog izmjena i dopuna Programa održavanja komunalne infrastrukture u Gradu Samoboru za 2019. godinu.

Nakon provedenog glasovanja Gradsko vijeće Grada Samobora većinom glasova (17 "za" i 5 "protiv") donijelo sljedeće

**IZMJENE I DOPUNE PROGRAMA**

održavanja komunalne infrastrukture u Gradu Samoboru za 2019. godinu u tekstu kao što je dan u materijalima za sjednicu.

 Tekst Izmjene i dopune Programa prilaže se ovom zapisniku i njegov je sastavni dio.

**AD5.)**

**MIRAN ŠOIĆ** - Prelazimo na petu točku dnevnog reda - Prijedlog izmjena i dopuna Plana gradnje komunalnih vodnih građevina i Programa građenja komunalne infrastrukture u Gradu Samoboru za 2019. godinu.

Molim gosp. Zvonka Župančića, pročelnika da da kratko obrazloženje.

**ZVONKO ŽUPANČIĆ** - Daje uvodno obrazloženje po točki dnevnog reda, a koje su vijećnici dobili u materijalima za sjednicu.

**MIRAN ŠOIĆ** - Raspravu po navedenoj točki dnevnog reda provela su sljedeća radna tijela:

* Odbor za komunalne djelatnosti
* Odbor za financije i proračun i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema pitanja, zaključujem raspravu i dajem na glasovanje Prijedlog izmjena i dopuna Plana gradnje komunalnih vodnih građevina i Programa građenja komunalne infrastrukture u Gradu Samoboru za 2019. godinu.

Nakon provedenog glasovanja Gradsko vijeće Grada Samobora većinom glasova (17 "za" i 4 "protiv") donijelo sljedeće

**IZMJENE I DOPUNE PLANA**

gradnje komunalnih vodnih građevina i Programa građenja komunalne infrastrukture u Gradu Samoboru za 2019. godinu u tekstu kao što je dan u materijalima za sjednicu.

Tekst Izmjene i dopune Programa prilaže se ovom zapisniku i njegov je sastavni dio.

**AD6.)**

**MIRAN ŠOIĆ -** Prelazimo na šestu točku dnevnog reda - Prijedlog izmjena i dopuna Programa gospodarenja i upravljanja gradskom imovinom i usmjeravanja prostornog razvoja Grada Samobora za 2019. godinu.

Molim gosp. Marinka Džepinu, pročelnika Upravnog odjela za gospodarstvo, razvoj i projekte Europske unije da u ime predlagatelja da uvodno obrazloženje.

 **MARINKO DŽEPINA** - Daje uvodno obrazloženje po točki dnevnog reda, a koje su vijećnici dobili u materijalima za sjednicu.

**MIRAN ŠOIĆ** - Raspravu po navedenoj točki dnevnog reda provela su sljedeća radna tijela:

* Odbor za zaštitu okoliša i prostorno uređenje
* Odbor za financije i proračun i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja?

**IRENA FRANCEKOVIĆ** - Imala bih samo jedno pitanje za gosp. Džepinu. Sjećate se kada smo počeli raditi u ovom sazivu Gradskog vijeća moje pitanje je bilo kada će Grad javno objaviti svu imovinu koju Grad posjeduje, pa ste nam vi negdje pred novu godinu, tako negdje, prezentirali da je taj program pred završetkom u kojem se to sve vidi. Mene zanima kada će to biti dostupno kao javni dokument, s obzirom da imovina koja je u vlasništvu Grada Samobora je vlasništvo svih građana grada Samobora. Smatram da je njihovo pravo da vide s čim Grad raspolaže, da kada se u momentu nešto počinje prodavati da se zna što se stvarno prodaje, ovako mi to još uvijek javno ne znamo. Zanima me kada će to biti javno dostupno?

**MARINKO DŽEPINA** - Točno je da smo mi s registrom imovine popisali trenutno sve od stanova, poslovnih prostora, zemljišta u danom trenutku, sve te građevine, prostore i zemljišta koja smo imali, naravno uz dostupnu dokumentaciju i gdje je Grad vlasnik 1/1. Moram napomenuti da je to živo tkivo i da se to mijenja iz dana u dan. Mi radimo još uvijek na tom programu, a to se kontinuirano radi. Ono što bih vi htjeli naravno moramo vidjeti programom kojeg mi imamo, a kojeg smo dobili od odgovarajuće tvrtke s kojom Grad ima sporazum, gdje upisujemo tu našu imovinu. Mislim da ne bih trebalo biti problema da se dođe u Grad i da se to može vidjeti, da referenti koji rade na registru imovine vam mogu dati svaki podatak koji je unesen unutra. Mislim da vi kao vijećnica i kao građanin imate pravo pristupiti tim informacijama, ali napominjem da je to živo tkivo, da se to mijenja iz dana u dan, nešto dolazi, nešto se prodaje, unosimo, iznosima, itd., u taj registar imovine. Što se tiče prodaje obveza Grada je da sve što ide na prodaju mora ići temeljem javnog natječaja, mora se napraviti procjena za to, mora ju napraviti ovlašteni sudski vještak, mora biti objavljena u novinama i na našim WEB stanicama Grada. Znači natječaj mora biti objavljen, mora biti dostupan svima i mora biti transparentan. U tom pogledu ukoliko netko ima takvih primjedbi molim da mi se javite, a ja ću sve napraviti da ta transparentnost ne dođe u pitanje vezano uz bilo koji dio gradske imovine.

**MIRAN ŠOIĆ** - Ima li još pitanja? Ako nema, zaključujem raspravu i dajem na glasovanje Prijedlog izmjena i dopuna Programa gospodarenja i upravljanja gradskom imovinom i usmjeravanja prostornog razvoja Grada Samobora za 2019. godinu.

Nakon provedenog glasovanja Gradsko vijeće Grada Samobora većinom glasova (17 "za" i 3 "protiv") donijelo sljedeće

**IZMJENE I DOPUNE**

Programa gospodarenja i upravljanja gradskom imovinom i usmjeravanja prostornog razvoja Grada Samobora za 2019. godinu u tekstu kao što je dan u materijalima za sjednicu.

Tekst Izmjene i dopune Programa prilaže se ovom zapisniku i njegov je sastavni dio.

**AD7.)**

**MIRAN ŠOIĆ** - Prelazimo na sedmu točku dnevnog reda - Prijedlog izmjena i dopuna Programa mjera za razvoj malog gospodarstva, poljoprivrede i turizma Grada Samobora za 2019. godinu.

Molim gosp. Marinka Džepinu, pročelnika da da uvodno obrazloženje.

 **MARINKO DŽEPINA** - Daje uvodno obrazloženje po točki dnevnog reda, a koje su vijećnici dobili u materijalima za sjednicu.

**MIRAN ŠOIĆ** - Raspravu po navedenoj točki dnevnog reda provela su sljedeća radna tijela:

* Odbor za gospodarstvo, poduzetništvo, obrtništvo i ulaganja
* Odbor za poljoprivredu i šumarstvo
* Odbor za turizam i ugostiteljstvo
* Odbor za financije i proračun i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja?

 **DAMIR SKOK** - Pitanje nije vezano uz ovu točku dnevnog reda, nego imam jedan prijedlog, ispričavam se što možda po Poslovniku nije. Prvo smo išli na prijedlog pročelnika za financije i izglasali rebalans proračuna, a praktički svako ova točka do točke 13. se odnosi na to. Mislim da smo se kao vijećnici trebali i mogli pripremiti, pa predlažem da ne uđemo u diskusiju, pogotovo ako bilo tko ima kakvo pitanje po ovim točkama. Predlažem da možda možemo i u drugim točkama diskutirati više da jednostavno na tehnički način, ako se naravno svi slažu, damo prostora za eventualna pitanja kolega vijećnika za ove nekakve izmjene, a sve se odnose na sam rebalans i da onda u paketu izglasamo do točke 13. ili da se najavi točka ali da ne moramo tražiti svakog pročelnika da nam daje obrazloženje, jer to imamo u samom prijedlogu, te da ih na tehnički način idemo izglasati, bit ćemo brži. Naravno time ne mislim da bilo tko od kolega vijećnika ima bilo koje pitanje ne trebamo kod najavljene točke dozvoliti pitanje.

**MIRAN ŠOIĆ** - To može, to drži vodu. Da li ima još pitanja? Ako nema, zaključujemo raspravu i dajemo na glasovanje Prijedlog izmjena i dopuna Programa mjera za razvoj malog gospodarstva, poljoprivrede i turizma Grada Samobora za 2019. godinu.

Nakon provedenog glasovanja Gradsko vijeće Grada Samobora većinom glasova (17 "za" i 3 "protiv") donijelo sljedeće

**IZMJENE I DOPUNE PROGRAMA**

mjera za razvoj malog gospodarstva, poljoprivrede i turizma Grada Samobora za 2019. godinu u tekstu kao što je dan u materijalima za sjednicu.

Tekst Izmjene i dopune Programa prilaže se ovom zapisniku i njegov je sastavni dio.

 **MIRAN ŠOIĆ** - Da li se slažete da idemo odmah bez uvodnog obrazloženja, da time ne umanjujemo našeg pročelnika, ali ćemo ubrzati rad sjednice, a pitanja kod svake točke možemo imati.

**AD8.)**

**MIRAN ŠOIĆ -** Prelazimo na točku osam dnevnog reda - Prijedlog izmjena i dopuna Programa javnih potreba u predškolskom odgoju i obrazovanju Grada Samobora za 2019. godinu.

Raspravu po navedenoj točki dnevnog reda provela su sljedeća radna tijela:

* Odbor za društvene djelatnosti i brigu za mladež
* Odbor za financije i proračun i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog izmjena i dopuna Programa javnih potreba u predškolskom odgoju i obrazovanju Grada Samobora za 2019. godinu.

Nakon provedenog glasovanja Gradsko vijeće Grada Samobora većinom glasova (17 "za" i 3 "protiv") donijelo sljedeće

**IZMJENE I DOPUNE PROGRAMA**

javnih potreba u predškolskom odgoju i obrazovanju Grada Samobora za 2019. godinu u tekstu kao što je dan u materijalima za sjednicu.

Tekst Izmjene i dopune Programa prilaže se ovom zapisniku i njegov je sastavni dio.

**AD9.)**

**MIRAN ŠOIĆ** - Prelazimo na devetu točku dnevnog reda - Prijedlog izmjena i dopuna Programa javnih potreba u školstvu Grada Samobora za 2019. godinu.

Raspravu po navedenoj točki dnevnog reda provela su sljedeća radna tijela:

* Odbor za društvene djelatnosti i brigu za mladež
* Odbor za financije i proračun i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog izmjena i dopuna Programa javnih potreba u školstvu Grada Samobora za 2019. godinu.

Nakon provedenog glasovanja Gradsko vijeće Grada Samobora većinom glasova (17 "za" i 4 "protiv") donijelo sljedeće

**IZMJENE I DOPUNE PROGRAMA**

javnih potreba u školstvu Grada Samobora za 2019. godinu u tekstu kao što je dan u materijalima za sjednicu.

Tekst Izmjene i dopune Programa prilaže se ovom zapisniku i njegov je sastavni dio.

**AD10.)**

**MIRAN ŠOIĆ** - Prelazimo na desetu točku dnevnog reda - Prijedlog izmjena i dopuna Programa javnih potreba u kulturi Grada Samobora za 2019. godinu.

Raspravu po navedenoj točki dnevnog reda provela su sljedeća radna tijela:

* Odbor za društvene djelatnosti i brigu za mladež
* Odbor za financije i proračun i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog izmjena i dopuna Programa javnih potreba u kulturi Grada Samobora za 2019. godinu.

Nakon provedenog glasovanja Gradsko vijeće Grada Samobora većinom glasova (17 "za" i 4 "protiv") donijelo sljedeće

**IZMJENE I DOPUNE PROGRAMA**

javnih potreba u kulturi Grada Samobora za 2019. godinu u tekstu kao što je dan u materijalima za sjednicu.

Tekst Izmjene i dopune Programa prilaže se ovom zapisniku i njegov je sastavni dio.

**AD11.)**

**MIRAN ŠOIĆ** - Prelazimo na jedanaestu točku dnevnog reda - Prijedlog izmjena i dopuna Programa javnih potreba u socijalnoj skrbi i zdravstvu Grada Samobora za 2019. godinu.

Raspravu po navedenoj točki dnevnog reda provela su sljedeća radna tijela:

* Odbor za hrvatske branitelje iz Domovinskog rata
* Odbor za socijalnu skrb i zdravstvo
* Odbor za financije i proračun i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog izmjena i dopuna Programa javnih potreba u socijalnoj skrbi i zdravstvu Grada Samobora za 2019. godinu.

Nakon provedenog glasovanja Gradsko vijeće Grada Samobora većinom glasova (16 "za" i 4 "protiv") donijelo sljedeće

**IZMJENE I DOPUNE PROGRAMA**

javnih potreba u socijalnoj skrbi i zdravstvu Grada Samobora za 2019. godinu u tekstu kao što je dan u materijalima za sjednicu.

Tekst Izmjene i dopune Programa prilaže se ovom zapisniku i njegov je sastavni dio.

**AD12.)**

**MIRAN ŠOIĆ** - Prelazimo na dvanaestu točku dnevnog reda - Prijedlog izmjena i dopuna Programa javnih potreba u sportu Grada Samobora za 2019. godinu.

Raspravu po navedenoj točki dnevnog reda provela su sljedeća radna tijela:

* Odbor za društvene djelatnosti i brigu za mladež
* Odbor za financije i proračun i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog izmjena i dopuna Programa javnih potreba u sportu Grada Samobora za 2019. godinu.

Nakon provedenog glasovanja Gradsko vijeće Grada Samobora većinom glasova (16 "za" i 4 "protiv") donijelo sljedeće

**IZMJENE I DOPUNE PROGRAMA**

javnih potreba u sportu Grada Samobora za 2019. godinu u tekstu kao što je dan u materijalima za sjednicu.

Tekst Izmjene i dopune Programa prilaže se ovom zapisniku i njegov je sastavni dio.

**AD13.)**

**MIRAN ŠOIĆ** - Prelazimo na trinaestu točku dnevnog reda - Prijedlog odluke o kriterijima, mjerilima i načinu financiranja decentraliziranih funkcija Javne vatrogasne postrojbe Grada Samobora u 2019. godini.

Raspravu po navedenoj točki dnevnog reda provela su sljedeća radna tijela:

* Odbor za gospodarstvo, poduzetništvo, obrtništvo i ulaganja
* Odbor za financije i proračun i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog odluke o kriterijima, mjerilima i načinu financiranja decentraliziranih funkcija Javne vatrogasne postrojbe Grada Samobora u 2019. godini.

Nakon provedenog glasovanja Gradsko vijeće Grada Samobora većinom glasova (16 "za" i 4 "protiv") donijelo sljedeću

**ODLUKU**

o kriterijima, mjerilima i načinu financiranja decentraliziranih funkcija Javne vatrogasne postrojbe Grada Samobora u 2019. godini u tekstu kao što je dan u materijalima za sjednicu.

Tekst Izmjene i dopune Programa prilaže se ovom zapisniku i njegov je sastavni dio.

**AD14.)**

**MIRAN ŠOIĆ** - Prelazimo na četrnaestu točku dnevnog reda - Prijedlog odluke o komunalnom redu.

Molim gosp. Zvonka Župančića, pročelnika da da uvodno obrazloženje.

 **ZVONKO ŽUPANČIĆ** - Daje uvodno obrazloženje po točki dnevnog reda, a koje su vijećnici dobili u materijalima za sjednicu.

**MIRAN ŠOIĆ** - Raspravu po navedenoj točki dnevnog reda provela su sljedeća radna tijela:

* Odbor za komunalne djelatnosti i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

 Ima li pitanja?

 **VLADIMIR SKENDROVIĆ** - Posebno me veseli da su kroz javnu raspravu ipak dva prijedloga naišla na razumijevanje, mada ova treća je točka koja je najkritičnija i oko koje sam smatrao da se treba očitovati ispred Kluba vijećnika. Prvenstveno mi je žao da je dan nakon provedene javne rasprave dobivamo materijal koji nije bezvezan na vijećničke klupe. Mislio sam tražiti neku pauzu da pročitam, ali vidim da baš nitko nije zainteresiran za te materijale i čitati ih, odluka je ionako unaprijed donesena. Moram vratiti film malo unazad kada se pozivamo na neke stvari kako je do čega došlo. Kratka promemorija, 29.05.2015. godine je donesena tadašnja Odluka o korištenju javnih površina i objavljena u Službenim vijestima da bi svega tri mjeseca i petnaest dana nakon toga već ušli u izmjenu tog istog, a gdje smo članak 20. koji je bio vrlo jasan bez mogućnosti postavljanja lokacija nasuprot ugostiteljskog objekta ukoliko se posluživanje hrane i pića obavlja prelazeći kolnik. Dakle, tema je već načeta na aktualnom satu, vrlo je indikativno da se za svega tri mjeseca ta točka mijenja, a onda kada malo zagrebete ispod površine onda idemo gledati zbog čega se mijenja. Dakle, ovdje imam izvadak iz zemljišne knjige gdje je 11.09., dakle, dan iza toga odmah, samo se dani mijenjaju, potpisan aneks ugovora s tvrtkom Dariva model j.d.o.o. Grad Samobor očito izuzetno voli poslovati, to imamo priliku vidjeti iz nabave vatrogasnog vozila s j.d.o.o., to je dakle treći dan kad se potpisuje ugovor. Firma je registrirana u Samoboru na Matije Gupca, tadašnji vlasnik je bio gosp. Nevio Hrastić, to je nebitno, sada je već neki drugi, povećali su čak i temeljni kapital za punih devedeset kuna, pa je sada on sto kuna. Zašto sam uopće ovo išao iznositi, zato jer su me u protekla dva dana dosta ljudi od toga i ovi koji su potpisnici bili na inicijativi da se ova točka izbaci iz dnevnog reda, koji su napomenuli da bi mi dogradonačelnica mogla odgovoriti na pitanje. Koja je njezina veza s Matije Gupca 34, gdje je prijavljena firma i vlasnik toga? Želio bih da demantirate gđa Horvat Iveković glasine koje kruže po gradu, koje vas na neki način žele kompromitirati. Mislim da je u redu da to i demantirate, jer kada bi to bilo točno onda bi to bio eklatantan sukob interesa koji se može povezati s promjenom zakonodavnog okvira i pogodovanja jednom pravnom subjektu. S druge strane, nemam apsolutno ništa protiv da taj ugostiteljski objekt vrši ugostiteljsku djelatnost i na ovoj strani, jer mi imamo dosta primjera u Lijepoj našoj gdje su montažni šankovi koji upravo u određeno vrijeme ili doba sezone, jer on po snijegu tu neće raditi. Dakle, on može to dobiti i ja bih bio prvi koji bi digao ruku "za" da mu se odobri montažni šank tu. Na kraju, krajeva na Jelačić placu dolaze dostavna vozila do osam ujutro i pune sve, pa ne vidim razloga da i mi to ne napravimo, jer bih stvarno time izbjegli ovaj prelazak bez obzira na pješački prijelaz, opasno je i sve je dobro dok je dobro. Mislim da odbijanjem tog trećeg prijedloga zapravo jednostavno i ne možemo podržati taj prijedlog odluke o komunalnom redu, jer je kompromitirajući.

 **DAMIR SKOK** - Odluka o komunalnom redu oko koje se masa propisa i odredaba odnosi na zakone RH i slično, može izgledati nekome dosta banalna stvar, ali mislim da bismo trebali odgoditi danas donošenje Odluke o komunalnom redu. Reći ću vam prvenstveno zašto. Kada dobijete na klupu ovakav dokument kojeg možete kod svakog zareza vam netko može sutra vaditi mast ili nam se smijati, ja sam se koncentrirao jer sam tu dosta doma i radio neke stvari oko toga, odnosno svakodnevno oko domaćih životinja i kućnih ljubimaca.

U samom članku 102. ima nekoliko nonsensa, recimo, posjednik psa mora imati propisanu ispravu o upisu psa u (veterinarsko-zdravstvenu svjedodžba za kućne ljubimce). To je prvo krivi naziv. Znači da bi ljudi u šetnji pasa morali nositi veterinarsku knjižnicu, to nije točno, to nije praktično i to nije dobro. Naravno da svatko treba komunalnom redaru dati da izvrši pregled mikročipiranja ali ljudi nigdje ne moraju nositi tu svjedodžbu sa sobom u nekakvoj normalnoj i redovnoj šetnji gradom. Neupisane i neoznačene pse zabranjeno je izvoditi na javne površine, komunalni redar koji zna za neoznačenog ili neupisanog psa mora ga odmah prijaviti veterinarskoj inspekciji. Tako da bi to trebalo preformulirati, znači ne bi ga smjeli držati doma, a ne samo izvoditi na javne površine.

 Domaće životinje i kućni ljubimci ne smiju se uvoditi u trgovine s hranom, tržnice, pošte, muzeje i druge kulturne ustanove, groblja, škole, dječje vrtiće, zdravstvene i druge ustanove. Neke ustanove da iz pijeteta iz praktičnih razloga, ali oprostite odite u Samobor na plac u subotu pa budete vidjeli barem dvadesetak ljudi koji su dođu kupiti nešto na plac i uz njih šeće normalno kulturan pas. Isto je tako i s nekakvom trgovinom, a isto tako je i s nekim drugim ustanovama.

U samim tim nekim člancima oko životinja pronalazim tvrdnje koje ne stoje ili nisu dobro formulirane. Mislim da bi bilo dobro da svatko to pogleda, ovdje imamo ljude koji se bave raznim stvarima od ugostiteljstva, kulture, sporta i svim drugim, kako jednostavno sutra ne bismo dali ljudima koji će reći pogledaj što su ovi prihvatili. Ja sam u fahu, odnosno području gdje se ja baviti malo to pogledao, nema tu ništa strašno, ali neke stvari stvarno ne stoje i mislim da bi bilo dobro da to danas ne donosimo nego da ovo uzmemo za razmatranje i da dođemo s konkretnim prijedlozima za drugi puta.

**SANJA HORVAT IVEKOVIĆ** - S obzirom da je gosp. vijećnik tražio da se očitujem, ako misli da sam ja nešto kompromitirala s obzirom da se radi o istoj adresi stanovanja kao i te tvrtke ja osobno nemam nikakvu direktnu, odnosno nisam ja vlasnica te firme ili slično na što se pokušava aludirati. Ako mislite da sam ja nečime pogodovala ili bilo što neka iznese dokaze, dapače 2015. godine sam bila u sličnoj situaciji kao i ove godine, pa tako ne znam na što je mislio. Ako on misli da nešto ja dodatno trebam obrazlagati dapače, slobodna sam obrazlagati.

 **VLADIMIR SKENDROVIĆ** - Krivo tumačenje gđa Iveković, ja sam vas zamolio da demantirate glasine koje su me nagnale da postavim to pitanje. Ja u vas niti ne sumnjam, niti ukazujem prstom, obično vam kažem direktno što mislim ali su svi ovi papiri do mene dostavljeni s pitanjem da ste direktno povezani sa stanodavcem gospodinom koji je bio direktor te firme i da postoji temeljem toga osnovana sumnja da ste mu pogodovali. Dakle, na vama je da to demantirate ili da prešutite, a ja vas ne optužujem ni najmanje.

 **SANJA HORVAT IVEKOVIĆ** - Evo, kao što sam i rekla, ako trebam demantirati, demantiram.

 **IRENA FRANCEKOVIĆ** - Ja bih se priklonila mišljenju kolege Skoka u tome da nije u redu da danas donosimo ovako važnu odluku, s obzirom da smo materijale sada dobili na stol. Tim više, koliko je meni poznato, prije dosta godina provodio se natječaj za izgled Samoborskog trga pa je on promijenjen u današnjem obliku, tamo ispod zida od crkve su bile predviđene drvene kućice koje su trebale služiti za nekakve turističke namjene. U ovoj odluci se često spominje vjerojatno uz dopuštenje nadležnih stručnih službi dozvolila dogradnja kafića koji se zove Bor-bar u jednom neprimjerenom obliku za sam izgled Trga, pa se dozvolila okupacija ovog područja oblutaka koji je trebao biti prvenstveno namijenjen nekakvim info-pultovima turističke namjene, a danas su tamo stolovi i stolice od istog kafića. Onda su se postavili štandovi gdje se vikendom prodaju samoborski suveniri, na jarkom suncu, eventualno, su se mogli naći zaklonjeni zidom ispod crkve ili ovim kestenima na području oblutaka, pa su ukrašeni s onim prekrasnim roza plahtama za koje mislim da čak ni na Sajmištu ne pripadaju a kamoli tek na našem Trgu. Tako da tu ime nekih stvari za koje smatram da nije ispravno Odlukom o komunalnom redu prepustiti odluci nekog nadležnog gradskog tijela da odlučuje o takvim nekim stvarima, jer ako želimo zadržati vizuru grada kao lijepog starog turističkog središta moramo te stvari malo detaljnije propisivati. Eto, joj jedanput se priklanjam mišljenju kolege Skoka, da nam date vremena da razmislimo o ovoj odluci i da damo konkretne prijedloge za sljedeći put.

 **MIRAN ŠOIĆ** - Samo bih rekao da smo u pozivu naznačili da je materijal na službenoj Internet stranici i da se mogu dati primjedbe, a od prošlog četvrtka do danas se moglo to pročitati i vidjeti što se može ispraviti ili napraviti, a mi smo vezani i rokovima.

 **MATILDA MIHAELA PURIĆ** - Meni je ova tema isto jako, jako zanimljiva s obzirom da mi se čini da vizual grada Samobora je prilično,odnosno da se ne poklanja dovoljno pažnje njemu. Zanima me, da li možda Grad može u svojoj nadležnosti imati, recimo kada se desi početak gradnje kao što je kod Pivnice i Suda, one zgrade, pa je sada ta zgrada jedno nedovršeno gradilište. Isto tako tu po člancima se vidi ako je kuća koja se skoro raspada da vlasnik treba otkloniti to, a imamo onu malu kućicu isto kod semafora, isto kod Suda, to je već godinama tako derutno. Isto tako zanima me, da li je Grad dozvolio na ulazu u Samobor onom kasinu gdje je Pet plus ono osvjetljenje plavo? Mislim da to prilično narušava sam ulazak u Samobor. Po ovim člancima ima jako puno zabrana i treba puno dozvola pa me zanima tko onda daje takve dozvole, kod Groma isto onaj Bilbord ono je Las Vegas za Samobor s lampicama. Izlozi po Perkovčevoj isto adekvatno onda nisu oblijepljeni s unutarnje strane bijelom tkaninom ili nečim sličnim. Zanima me tko onda provodi nadzor nad tim?

 **MIRAN ŠOIĆ** - Zvonko, možete vi odgovoriti.

 **ZVONKO ŽUPANČIĆ** - Poštovani gosp. Skok, mogu se samo referirati na primjedbu vezano za članak 102. gdje stoji doslovce "Posjednik psa mora imati propisanu ispravu o upisu psa", to stoji, ne nosi on sa sobom ali na zahtjev komunalnog redara dužan ju je pokazati, to ne znači da ju ima sa sobom. Članak je potpuno jasan, odnosno odredba.

 Dalje, da se neupisane i neoznačene pse ne smije izvoditi na javne površine, i to stoji. Prije svega radi se o tome da je predmetna tematika uređena posebnom odlukom, a to je Odluka o držanju kućnih ljubimaca. Znači, ovo nije bazna odluka za predmetnu tematiku nego se samo povezuje s tematikom. Mjesec dana je to bilo na savjetovanju i zadnja tri dana došle su te tri primjedbe. Ne vidim da je ovo u koliziji s bilo kojim propisom, može formulacija biti drugačija, a i komparirali smo se s drugim odlukama iz drugih sredina koje su isto bile kao prijedlozi pa nismo daleko od toga.

 **LOVO MIHELIĆ** - Samo jedna mala molba da ipak malo pratimo raspravu jer nije gosp. Skok tražio obrazloženje nego gđa Purić.

 **DAMIR SKOK** - Poštovani pročelniče ja vas prvo molim da me shvatite u nekakvom smislu, mislim da se oko komunalnog reda ne bi trebalo govoriti o opoziciji i poziciji i političkim strankama, nego je to nešto dobro i kontrola ponašanja ljudi i svega drugog u našem gradu. Moja primjedba je i vaša stoji na mjestu da je to bilo mjesec dana na savjetovanju, oprostite nemam vremena i nisam mogao prionuti u to. Inače da sam u toj poziciji da predlažem ovu odluku o komunalnom redu bio bih vrlo sretan prezentirati ju ovom Gradskom vijeću, zamoliti sve kolege iz Vijeća, naravno uz vaš stručan rad po gradskim uredima, da nam ju dobro prođu kroz nju i da eventualno greške, koje su uvijek moguće od lapsusa i do ovoga gdje se ja ne slažem s vama, da ovo ne znači ovo ali nije bitno. Ja se stvarno danas ne želim diskutirati o tim sitnim detaljima, iznio sam samo par primjera koji se mogu drugačije tumačiti. Ne slažem se da pas ne može na tržnicu i ne slažem se s nekim drugim stvarima. Molim vas uzmite moju diskusiju upravo s time, ja vjerujem da ste vezani rokovima, ne znam što će se dogoditi ako odgodimo do drugog Gradskog vijeća to. Osobno bih bio sretan kada bi mi kolege pomogle, ako ćemo odgoditi tako nešto dajem si u zadatak upravo taj dio oko životinja, jer imam iskustva dosta s time, poslati vam određene prijedloge ili nešto drugo. Stvarno se s ovim nekim stvarima ne slažem, nažalost zbog obveza u životu i poslu nisam imao vremena na Internetu baviti se s time, ali mislim da je uvijek i bolje se malo obimnije oko te točke dnevnog reda baviti upravo na ovom forumu na našem Gradskom vijeću. Mislim da je taj komunalni red nešto što je iznimno bitno za funkcioniranje našeg grada, ponašanje građana, izgleda, očuvanja i svega drugog.

 **MIRAN ŠOIĆ** - Da li se još netko javlja? Budući da sam već napomenuo da smo mi vezani zakonskim rokom i da onda ulazimo u nekakve prekršajne odredbe, predlažem da danas ovakvu odluku prihvatimo. Ovo nije sveto pismo, izmjene i dopune možemo uvijek donijeti i popraviti koje će se vidjeti u toku rasprave daljnje i primjene njegove koje je najbitnije.

 Ako nema više pitanja, zaključujem raspravu i dajem na glasovanje Prijedlog odluke o komunalnom redu.

Nakon provedenog glasovanja Gradsko vijeće Grada Samobora većinom glasova (15 "za", 5 "protiv" i 1 "suzdržan") donijelo sljedeću

**ODLUKU**

o komunalnom redu u tekstu kao što je dan u materijalima za sjednicu.

 Tekst Odluke prilaže se ovom zapisniku i njegov je sastavni dio.

**AD15.)**

**MIRAN ŠOIĆ** - Prelazimo na petnaestu točku dnevnog reda - Prijedlog odluke o utvrđivanju lokacija u kojima je moguće prekoračiti dopuštenu razinu buke.

Molim gosp. Zvonka Župančića, pročelnika da da kratko uvodno obrazloženje.

**ZVONKO ŽUPANČIĆ** - Daje uvodno obrazloženje po točki dnevnog reda, a koje su vijećnici dobili u materijalima za sjednicu.

**MIRAN ŠOIĆ** - Raspravu po navedenoj točki dnevnog reda provela su sljedeća radna tijela:

* Odbor za komunalne djelatnosti
* Odbor za zaštitu okoliša i prostorno uređenje i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja?

**VLADIMIR SKENDROVIĆ** - Nemam pitanja nego ću se više elaborirati na sam događaj. Ovo ćemo podržati apsolutno i stvarno bih želio pohvaliti organizatore ovakvog jednog događaja. Apeliram na gradske službe da im budu na raspolaganju gdje god mogu, jer to je po meni najznačajniji događaj ove godine u gradu Samoboru i jedan od značajnijih kroz nekoliko godina. Mislim da organizatorima samo treba skinut kapu na ovako velikom zahvatu.

**MIRAN ŠOIĆ** - Da li se još netko javlja? Ako ne, zaključujem raspravu i dajem na glasovanje Prijedlog odluke o utvrđivanju lokacija u kojima je moguće prekoračiti dopuštenu razinu buke.

Nakon provedenog glasovanja Gradsko vijeće Grada Samobora jednoglasno je (19 "za) donijelo sljedeću

**ODLUKU**

o utvrđivanju lokacija u kojima je moguće prekoračiti dopuštenu razinu buke u tekstu kao što je dan u materijalima za sjednicu.

 Tekst Odluke prilaže se ovom zapisniku i njegov je sastavni dio.

**AD16.)**

**MIRAN ŠOIĆ** - Prelazimo na šesnaestu točku dnevnog reda - Prijedlog zaključka o osnivanju prava građenja na javnom dobru na kč.br. 2286/2, kč.br. 2300 k.o. Galgovo, kč.br. 925/1, kč.br. 943/1, k.o. Drežnik u korist HŽ Infrastrukture d.o.o.

 Pitam vijećnike da li treba obrazloženje? Ne treba, u redu.

Raspravu po navedenoj točki dnevnog reda provela su sljedeća radna tijela:

* Odbor za zaštitu okoliša i prostorno uređenje i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog zaključka o osnivanju prava građenja na javnom dobru na kč.br. 2286/2, kč.br. 2300 k.o. Galgovo, kč.br. 925/1, kč.br. 943/1, k.o. Drežnik u korist HŽ Infrastrukture d.o.o.

 Nakon provedenog glasovanja Gradsko vijeće Grada Samobora jednoglasno je (18 "za") donijelo je sljedeći

**ZAKLJUČAK**

1. Odobrava se osnivanje prava građenja na kč. br. 2286/2, zk. ul. 2264 i kč.br. 2300/2, zk.ul. Popis I, k.o. Galgovo, te kč. br. 925/1 i kč. br. 943/1, zk.ul. Popis I, k.o. Drežnik, u korist trgovačkog društva HŽ INFRASTRUKTURA d.o.o., Mihanovićeva 12, Zagreb, kao ovlaštenika prava građenja, radi rekonstrukcije postojećeg i izgradnje drugog kolosjeka željezničke pruge za međunarodni promet M 202 Zagreb GK Rijeka, dionica Hrvatski Leskovac – Karlovac, bez naknade, a o čemu će se sklopiti ugovor o osnivanju prava građenja.
2. Dozvoljava se, da se, bez ikakvog daljnjeg pitanja ili odobrenja, u zemljišnim knjigama Općinskog suda u Novom Zagrebu, Stalne službe u Samoboru, Zemljišno – knjižnog odjela, na temelju ovog zaključka izvrši uknjižba prava građenja za rekonstrukciju i izgradnju drugog kolosjeka željezničke pruge za međunarodni promet M 202 Zagreb GK Rijeka, dionica Hrvatski Leskovac – Karlovac, na kč. br. 2286/2, zk. ul. 2264 i kč.br. 2300/2, zk.ul. Popis I, k.o. Galgovo, te kč. br. 925/1 i kč. br. 943/1, zk.ul. Popis I, k.o. Drežnik.

**AD17.)**

**MIRAN ŠOIĆ** - Prelazimo na sedamnaestu točku dnevnog reda - Prijedlog zaključka o davanju suglasnosti gradonačelniku za potpis ugovora u postupku javne nabave radova nadogradnje Osnovne škole Samobor.

 Pitam da li je potrebno obrazloženje? Nije, u redu.

Raspravu po navedenoj točki dnevnog reda provela su sljedeća radna tijela:

* Odbor za financije i proračun i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog zaključka o davanju suglasnosti gradonačelniku za potpis ugovora u postupku javne nabave radova nadogradnje Osnovne škole Samobor.

Nakon provedenog glasovanja Gradsko vijeće Grada Samobora jednoglasno je (18 "za") donijelo je sljedeći

**ZAKLJUČAK**

1. Prihvaća se informacija o provedenom otvorenom postupku javne nabave male vrijednosti „NADOGRADNJA OSNOVNE ŠKOLE SAMOBOR – II puta“, pod evidencijskim brojem 3-MV-19-4, koji je objavljen u Elektroničkom oglasniku javne nabave pod brojem 2019/S 0F2-0020884, te se daje suglasnost gradonačelniku Grada Samobora za potpis ugovora o javnoj nabavi nadogradnje Osnovne škole Samobor s ponuditeljem TEHNO ŠTEFANOVIĆ d.o.o., Nikole Neidhardta 4, 10360 Sesvete, OIB: 66457624904 u iznosu od 1.938.019,98 kuna bez PDV-a, što s PDV-om u iznosu od 484.505,00 kuna ukupno iznosi 2.422.524,98 kuna, sukladno ponudi broj 1320/19-KS od 10.06.2019. godine.
2. Sredstva za nabavu iz točke 1. ovog zaključka osigurana su u Proračunu Grada Samobora za 2019. godinu, Razdjelu 004, Program Decentralizirane funkcije, Kapitalni projekt Ulaganja na materijalnoj imovini, podskupina 451 (OŠ Samobor - dogradnja i rekonstrukcija) i Projekciji Proračuna za 2020. godinu, Razdjelu 004, Program Decentralizirane funkcije, Kapitalni projekt Ulaganja na materijalnoj imovini, podskupina 451 (OŠ Samobor - dogradnja i rekonstrukcija).

**AD18.)**

**MIRAN ŠOIĆ** - Prelazimo na osamnaestu točku dnevnog reda - Prijedlog zaključka o razrješenju i izboru člana Odbora za hrvatske branitelje iz Domovinskog rata.

 Da li je potrebno obrazloženje? Ako nije u redu.

Raspravu po navedenoj točki dnevnog reda provela su sljedeća radna tijela:

* Odbor za izbor i imenovanja i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

 Ima li pitanja?

 **VLADIMIR SKENDROVIĆ** - Nemam pitanja, pod ovom točkom neću glasati "za" iz principijelnih razloga, jer smatram da je licemjerno. Imali smo na dva Vijeća ovdje prijedloge od strane druge političke opcije isto o zamjenama članova odbora, to smatram benignom stvari. Dakle, ovdje se automatizmom neke stvari dogovorne poštuju, a s druge strane kada smo imali zahtjev nekog trećeg, što bi nam trebalo svima nama koji nismo dio Mostove infrastrukture biti nebitno, trebalo je poštivati i nekakve njihove odluke mjerodavnih među njima, ne ulazim u njihov unutarnji raspored kako su se oni dogovorili. Smatram da je ovo nekorektno prema njima raditi ovakvu zamjenu.

 **MIRAN ŠOIĆ** - Da li ima još pitanja?

Ako nema zaključujem raspravu i dajem na glasovanje Prijedlog zaključka o razrješenju i izboru člana Odbora za hrvatske branitelje iz Domovinskog rata.

Nakon provedenog glasovanja Gradsko vijeće Grada Samobora većinom glasova (13 "za", 3 "protiv" i 2 "suzdržana") donijelo je sljedeći

**ZAKLJUČAK**

1. Adolf Paar iz Samobora, Zagrebačka 17, razrješava se dužnosti člana Odbora za hrvatske branitelje iz Domovinskog rata.
2. Darko Lisec iz Galgova, Mirka Bogovića 44, izabire se za člana Odbora za hrvatske branitelji iz Domovinskog rata, do kraja mandata ovog saziva.

**AD19.)**

**MIRAN ŠOIĆ** - Prelazimo na devetnaestu točku dnevnog reda - Prijedlog zaključka o davanju suglasnosti za sklapanje Ugovora o prijenosu izgrađenih dionica obilaznice grada Samobora.

Raspravu po navedenoj točki dnevnog reda provela su sljedeća radna tijela:

* Odbor za komunalne djelatnosti i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

 Ima li pitanja? Ako nema dodatnih pitanja zaključujem raspravu i dajem na glasovanje Prijedlog zaključka o davanju suglasnosti za sklapanje Ugovora o prijenosu izgrađenih dionica obilaznice grada Samobora.

Nakon provedenog glasovanja Gradsko vijeće Grada Samobora jednoglasno je (18 "za") donijelo je sljedeći

**ZAKLJUČAK**

 Daje se suglasnost gradonačelniku Grada Samobora za potpis Ugovora o prijenosu izgrađene dionice obilaznice grada Samobora, u tekstu kao što je dan u materijalima za sjednicu.

**AD20.)**

**MIRAN ŠOIĆ** - Prelazimo na dvadesetu točku dnevnog reda - Prijedlog zaključka o davanju prethodne suglasnosti na Opće uvjete isporuke komunalne usluge javnih tržnica na malo na području grada Samobora.

Raspravu po navedenoj točki dnevnog reda provela su sljedeća radna tijela:

* Odbor za komunalne djelatnosti i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog zaključka o davanju prethodne suglasnosti na Opće uvjete isporuke komunalne usluge javnih tržnica na malo na području grada Samobora.

Nakon provedenog glasovanja Gradsko vijeće Grada Samobora jednoglasno je (18 "za") donijelo je sljedeći

**ZAKLJUČAK**

 Daje se prethodna suglasnost trgovačkom društvu Komunalac d.o.o., Ulica 151. Samoborske brigade HV 2, Samobor, OIB: 17055681355, na Opće uvjete isporuke komunalne usluge javnih tržnica na malo na području grada Samobora, u tekstu kao što je dan u materijalima za sjednicu.

**AD21.)**

**MIRAN ŠOIĆ** - Prelazimo na dvadesetprvu točku dnevnog reda - Prijedlog zaključka o davanju prethodne suglasnosti na Opće uvjete isporuke komunalne usluge ukopa pokojnika unutar groblja na području grada Samobora.

Raspravu po navedenoj točki dnevnog reda provela su sljedeća radna tijela:

* Odbor za komunalne djelatnosti i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog zaključka o davanju prethodne suglasnosti na Opće uvjete isporuke komunalne usluge ukopa pokojnika unutar groblja na području grada Samobora.

Nakon provedenog glasovanja Gradsko vijeće Grada Samobora jednoglasno je (18 "za") donijelo je sljedeći

**ZAKLJUČAK**

 Daje se prethodna suglasnost trgovačkom društvu Komunalac d.o.o., Ulica 151. Samoborske brigade HV 2, Samobor, OIB: 17055681355, na Opće uvjete isporuke komunalne usluge ukopa pokojnika unutar groblja na području grada Samobora, u tekstu kao što je dan u materijalima za sjednicu.

**AD22.)**

**MIRAN ŠOIĆ** - Prelazimo na dvadesetdrugu točku dnevnog reda - Prijedlog zaključka o davanju prethodne suglasnosti na Opće uvjete ugovora o korištenju javnih parkirališta s naplatom.

Raspravu po navedenoj točki dnevnog reda provela su sljedeća radna tijela:

* Odbor za komunalne djelatnosti i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja?

**VLADIMIR SKENDROVIĆ** - Nemam pitanje za ovu točku, ali imam prijedlog. Podržat ćemo i ovu točku dnevnog reda, ali s obzirom na pregršt dozvola parkirnih ovakvih i onakvih od strane poduzetnika je stigao jedan prijedlog, odnosno jedna zamolba da se u uredovno vrijeme gradskih službi od ponedjeljka do petka od osam do petnaest sati, omogući na jednom od parkirališta, tim ljudima koji dolaze obaviti neke poslove, a oni su ti koju pune temeljem poreza na dobit i dohodak naš proračun, parking u tom vremenu bez naplate. S obzirom da pretpostavljam da ljudi ne idu na tržnicu, ne idu direktno u ugostiteljski objekt nego idu obaviti nešto što je vezano uz sam njihov posao, a možda nisu tu da mogu u pješačkoj zoni doći pješke.

**MIRAN ŠOIĆ** - Gosp. Župančić da li imate komentar na ovaj prijedlog.

**ZVONKO ŽUPANČIĆ** - Mislim da je prijedlog konstruktivan, isti ćemo pripremiti i dati u razmatranje.

**MIRAN ŠOIĆ** - Ima li još pitanja?

Ako nema, zaključujem raspravu i dajem na glasovanje Prijedlog zaključka o davanju prethodne suglasnosti na Opće uvjete ugovora o korištenju javnih parkirališta s naplatom.

Nakon provedenog glasovanja Gradsko vijeće Grada Samobora jednoglasno je (20 "za") donijelo je sljedeći

**ZAKLJUČAK**

 Daje se prethodna suglasnost trgovačkom društvu Komunalac d.o.o., Ulica 151. Samoborske brigade HV 2, Samobor, OIB: 17055681355, na Opće uvjete ugovora o korištenju javnih parkirališta s naplatom, u tekstu kao što je dan u materijalima za sjednicu.

**AD23.)**

**MIRAN ŠOIĆ** - Prelazimo na dvadesettreću točku dnevnog reda - Prijedlog zaključka o davanju prethodne suglasnosti na Opće uvjete premještanja vozila na površinama javne namjene.

Raspravu po navedenoj točki dnevnog reda provela su sljedeća radna tijela:

* Odbor za komunalne djelatnosti i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog zaključka o davanju prethodne suglasnosti na Opće uvjete premještanja vozila na površinama javne namjene.

Nakon provedenog glasovanja Gradsko vijeće Grada Samobora jednoglasno je (20 "za") donijelo je sljedeći

**ZAKLJUČAK**

 Daje se prethodna suglasnost trgovačkom društvu Komunalac d.o.o., Ulica 151. Samoborske brigade HV 2, Samobor, OIB: 17055681355, na Opće uvjete premještanja vozila na površinama javne namjene, u tekstu kao što je dan u materijalima za sjednicu.

**AD24.)**

**MIRAN ŠOIĆ** - Prelazimo na dvadesetčetvrtu točku dnevnog reda - Prijedlog zaključka o izboru članova Upravnog vijeća ustanove Gradska knjižnica Samobor.

Raspravu po navedenoj točki dnevnog reda provela su sljedeća radna tijela:

* Odbor za društvene djelatnosti i brigu za mladež
* Odbor za izbor i imenovanja i
* Odbor za statutarno - pravna pitanja

te su donijeli zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog zaključka o izboru članova Upravnog vijeća ustanove Gradska knjižnica Samobor.

Nakon provedenog glasovanja Gradsko vijeće Grada Samobora jednoglasno je (21"za") donijelo je sljedeći

**ZAKLJUČAK**

1. U Upravno vijeće Gradske knjižnice Samobor iz redova Osnivača imenuje se za člana:
* Daniel Cvetković, Ulica Matijaša Korvina 6, Samobor, a do isteka mandata Upravnog vijeća imenovanog Zaključkom (KLASA: 022-05/17-01/29, URBROJ: 238-11-03/1-17-12).
1. Utvrđuje se da je iz redova zaposlenika Ustanove imenovana:
* Blaženka Mavrić Vadlja, Svetonedeljska 31, Kerestinec, Sv. Nedalja, do kraja mandata Upravnog vijeća Gradske knjižnice Samobor.
1. Ovaj zaključak stupa na snagu danom donošenja, a objavit će se u Službenim vijestima Grada Samobora.

**AD25.)**

**MIRAN ŠOIĆ** - Prelazimo na dvadesetpetu točku dnevnog reda - Izvještaj o korištenju proračunske zalihe Proračuna Grada Samobora za svibanj 2019. godine.

Raspravu po navedenoj točki dnevnog reda proveo je:

* Odbor za financije i proračun i
* Odbor za statutarno - pravna pitanja

te su donijela zaključak o prihvaćanju navedene točke dnevnog reda.

Otvaram raspravu.

Ima li pitanja? Ako nema, zaključujem raspravu i dajem na glasovanje Izvještaj o korištenju proračunske zalihe Proračuna Grada Samobora za svibanj 2019. godine.

Nakon provedenog glasovanja Gradsko vijeće Grada Samobora jednoglasno je (21"za") donijelo je sljedeći

**ZAKLJUČAK**

1. Prihvaća se Izvještaj o korištenju proračunske zalihe za svibanj 2019. godine utvrđenih u Proračunu Grada Samobora za 2019. godinu i projekciji za 2020. i 2021. godinu u tekstu kako slijedi:

|  |  |  |
| --- | --- | --- |
| **Datum plaćanja** | **Rashod-opis** | **Iznos** |
| UTROŠENO 01.01.-30.04.2019. | 0 |
| *Svibanj:* |   |
| 28.05.2019. | Fond za zaštitu okoliša i energetsku učinkovitost – Rješenje o plaćanju poticajne naknade za smanjenje količine miješanog komunalnog otpada | 36.907,64 |
| **UKUPNO UTROŠENO U SVIBNJU** | **36.907,64** |
| SVEUKUPNO UTROŠENO 01.01.-31.05.2019. | 36.907,64 |

**AD26.)**

**MIRAN ŠOIĆ** - Prelazimo na dvadesetšestu točku dnevnog reda - Prijedlog zaključka o odobravanju sklapanja ugovora o kupoprodaji nekretnina u k.o. Samobor i k.o. Rakovica.

 Otvaram raspravu.

Ima li pitanja? Ako nema, zaključujem raspravu i dajem na glasovanje Prijedlog zaključka o odobravanju sklapanja ugovora o kupoprodaji nekretnina u k.o. Samobor i k.o. Rakovica.

Nakon provedenog glasovanja Gradsko vijeće Grada Samobora jednoglasno je (21"za") donijelo je sljedeći

**ZAKLJUČAK**

1. Prihvaćaju se ponude pristigle na javni natječaj za prodaju nekretnina u vlasništvu Grada Samobora objavljen u Glasniku Samobora i Svete Nedelje od 21. lipnja 2019. i na službenoj Internet stranici Grada Samobora, u ukupnoj vrijednosti od 1.025.603,00 kuna.
2. Odobrava se sklapanje ugovora o kupoprodaji nekretnina sukladno uvjetima iz javnog natječaja s ponuditeljima:
* Energo Metanom d.o.o. iz Samobora, Ulica Vlahe Gotovca 2, za kupnju kč.br. 244/4, pov.124m2, zk.ul. 6197, k.o. Samobor po cijeni od 41.500,00 kuna.
* Goranom Barbarošem iz Zagreba, Joze Martinovića 17, za kupnju kč.br. 5519/4, pov. 612 m2, zk.ul.7264, k.o. Samobor po cijeni od 391.101,00 kuna.
* Anamarijom Karamatić iz Samobora, Pape Ivana Pavla II br. 3, za kupnju kč.br.471/1, pov. 544 m2, zk.ul. 1628, k.o. Rakovica po cijeni od 296.001,00 kuna
* Vladimirom Simićem iz Zagreba, Ljubljanica 37,za kupnju kč.br. 471/2, pov. 510 m2, zk.ul. 1628, k.o. Rakovica po cijeni od 297.001,00 kuna.

**AD27.)**

 **MIRAN ŠOIĆ** - Prelazimo na dvadesetsedmu točku dnevnog reda - Ostale informacije.

 Sljedeće vijeće planiramo za 12. rujna 2019. godinu, a na vrijeme ćete dobiti poziv i sve što treba. Lijepo se odmorite kroz godišnje odmore, a oni koji rade neka se previše ne znoje kada je vruće.

 **MATILDA MIHAELA PURIĆ** - Nisam dobila odgovor na ona svoja pitanja dok smo pričali o komunalnom redu.

 **ŽELJKO STANEC** - Uglavnom ova sva vaša promišljanja su ok, i ja isto želim ovo što ste vi napomenuli, ovo što se tiče uređenja Trga i sve to, da stvarno grad Samobor poprimi ta neka nova obilježja. Mi ćemo u narednom periodu, a to vrlo skorom periodu, nastojati da se pogotovo u toj nultoj zoni grada Samobora poštuje isključivo struka. Ono što je i spomenula gđa Irena Franceković one dozvole za Bor-bar i takve neke stvari da se na neki način struka Grada Samobora uključi u to izdavanje tih nekih dozvola, a mislim da ste manje više govorili oko Trga.

 **MIRAN ŠOIĆ** - Čuli ste odgovor, odnosno naznake odgovora.

Ako se više nitko ne javlja za riječ zahvaljujem se na suradnji, i pozivam vas dolje na kavu.

S obzirom da se više nitko ne javlja za riječ, a Dnevni red današnje sjednice je iscrpljen, predsjednik Gradskog vijeća Grada Samobora zaključuje 19. sjednicu Gradskog vijeća Grada Samobora.

 Dovršeno u 16.10 sati.

**ZAPISNIČARKA PROČELNICA PREDSJEDNIK**

**Nada Gorišek Valentina Horvat, dipl.iur. Miran Šoić**